Kannada-LLM-Labs/Wikipedia-Kn huggingface dataset:
ಟವಲ್

ಟವಲ್ ಎಂದರೆ ಮೈಯನ್ನು ಅಥವಾ ಒಂದು ಮೇಲ್ಮೈಯನ್ನು ಒಣಗಿಸಲು ಅಥವಾ ಒರಸಿಕೊಳ್ಳಲು ಬಳಸಲಾಗುವ ಹೀರುವಗುಣದ ಬಟ್ಟೆ ಅಥವಾ ಕಾಗದದ ಒಂದು ತುಂಡು. ಇದು ನೇರ ಸಂಪರ್ಕದಿಂದ ತೇವವನ್ನು ಎಳೆದುಕೊಳ್ಳುತ್ತದೆ, ಹಲವುವೇಳೆ ಒಣಗಿಸುವ ಅಥವಾ ಉಜ್ಜು ಚಲನೆಯನ್ನು ಬಳಸಿ. 

ಮನೆಗಳಲ್ಲಿ, ಕೈ ಟವಲ್‍ಗಳು, ಸ್ನಾನದ ಟವಲ್‍ಗಳು ಮತ್ತು ಅಡಿಗೆಮನೆಯ ಟವಲ್‍ಗಳು ಸೇರಿದಂತೆ, ಹಲವಾರು ಬಗೆಯ ಬಟ್ಟೆಯ ಟವಲ್‍ಗಳನ್ನು ಬಳಸಲಾಗುತ್ತದೆ. ಬೆಚ್ಚಗಿನ ಹವಾಮಾನದಲ್ಲಿ, ಜನರು ಬೀಚ್ ಟವಲ್‍ಗಳನ್ನೂ ಬಳಸಬಹುದು. ವಾಣಿಜ್ಯ ಅಥವಾ ಕಚೇರಿಯ ಬಚ್ಚಲುಗಳಲ್ಲಿ ಬಳಕೆದಾರರಿಗೆ ಕೈ ಒಣಗಿಸಿಕೊಳ್ಳಲು ಕಾಗದದ ಟವಲ್‍ಗಳನ್ನು ಒದಗಿಸಲಾಗುತ್ತದೆ. ಮನೆಗಳಲ್ಲೂ ಕಾಗದದ ಟವ‍ಲ್‍ಗಳನ್ನು ಒರಸುವ, ಸ್ವಚ್ಛಗೊಳಿಸುವ ಮತ್ತು ಒಣಗಿಸುವ ಕಾರ್ಯಗಳಿಗೆ ಬಳಸಲಾಗುತ್ತದೆ.

ಟವಲ್‍ನ ಆವಿಷ್ಕಾರವನ್ನು ಸಾಮಾನ್ಯವಾಗಿ ಟರ್ಕಿಯ ಬುರ್ಸಾ ನಗರದೊಂದಿಗೆ ೧೭ನೇ ಶತಮಾನದಲ್ಲಿ ಸಂಬಂಧಿಸಲಾಗುತ್ತದೆ. ಟರ್ಕಿಯ ಈ ಟವಲ‍ಗಳು ಚಪ್ಪಟೆಯ, ಹತ್ತಿ ಅಥವಾ ನಾರುಬಟ್ಟೆಯ ನೇಯ್ದ ತುಂಡಾಗಿ ಆರಂಭವಾದವು ಮತ್ತು ಹಲವುವೇಳೆ ಕೈಯಿಂದ ಕಸೂತಿ ಮಾಡಲ್ಪಟ್ಟಿರುತ್ತಿದ್ದವು. ಮೈಯ ಸುತ್ತ ಸುತ್ತಿಕೊಳ್ಳುವಷ್ಟು ಉದ್ದವಿದ್ದ ಈ ಟವಲ್‍ಗಳು ಮೊದಲು ಸಾಕಷ್ಟು ಕಿರಿದಾಗಿದ್ದವು, ಆದರೆ ಈಗ ಹೆಚ್ಚು ಅಗಲವಿರುತ್ತವೆ ಮತ್ತು ಸಾಮಾನ್ಯವಾಗಿ ೯೦x೧೭೦ ಸೆಂಟಿಮೀಟರ್‍ನಷ್ಟು ಅಳತೆ ಹೊಂದಿರುತ್ತವೆ. ತೇವವಾದಾಗ ಹಗುರವಿರುತ್ತಿದ್ದ ಮತ್ತು ಬಹಳ ಹೀರಿಕೊಳ್ಳುವ ಗುಣ ಹೊಂದಿದ್ದ ಇವನ್ನು ಟರ್ಕಿಷ್ ಸ್ನಾನಗೃಹಗಳಲ್ಲಿ ಬಳಸಲಾಗುತ್ತಿತ್ತು.

ಆಟಮನ್ ಸಾಮ್ರಾಜ್ಯ ಬೆಳೆದಂತೆ, ಟವಲ್‍ನ ಬಳಕೆಯೂ ಹೆಚ್ಚಿತು. ಹೆಚ್ಚು ಜಟಿಲ ವಿನ್ಯಾಸಗಳನ್ನು ಕಸೂತಿ ಮಾಡುವಂತೆ ನೇಕಾರರನ್ನು ಕೇಳಿಕೊಳ್ಳಲಾಯಿತು. ೧೮ನೇ ಶತಮಾನದ ವೇಳೆಗೆ, ಟವಲ್‍ಗಳಲ್ಲಿ ಜುಂಗುಗಳಿಂದ ಎದ್ದುಕಾಣುವ ಕುಣಿಕೆಗಳು ಕಾಣಿಸಿಕೊಳ್ಳಲು ಆರಂಭವಾಯಿತು. ೧೯ನೇ ಶತಮಾನದವರೆಗೆ, ಹತ್ತಿ ವ್ಯಾಪಾರ ಮತ್ತು ಕೈಗಾರೀಕರಣವಾಗುವವರೆಗೆ, ಟವಲ‍ಗಳು ಕೈಗೆಟಕುವ ಬೆಲೆಗಳಿಗೆ ಸಿಗುತ್ತಿರಲಿಲ್ಲ. ಯಾಂತ್ರೀಕರಣದಿಂದ ಬೆಲೆಗಳು ಕಡಿಮೆಯಾದವು.

ಈಗ, ಟವಲ್‍ಗಳು ವೈವಿಧ್ಯಮಯ ಗಾತ್ರಗಳು, ವಸ್ತುಗಳು ಮತ್ತು ವಿನ್ಯಾಸಗಳಲ್ಲಿ ಲಭ್ಯವಿವೆ. ಟವಲ್ ಮತ್ತು ಸ್ನಾನದ ನಿಲುವಂಗಿಗಳನ್ನು ಒದಗಿಸುವ ಕೆಲವು ಹೋಟಲ್‍ಗಳು ಕಳುವನ್ನು ತಡೆಯಲು ಅವುಗಳಲ್ಲಿ  ತೊಳೆಯಬಹುದಾದ ಆರ್‍ಎಫ಼್ಐಡಿ ಪಟ್ಟಿಗಳನ್ನು ಅಡಕಿಸುತ್ತಾರೆ.

ಉಲ್ಲೇಖಗಳು 

ವೈಯಕ್ತಿಕ ನೈರ್ಮಲ್ಯದ ಉತ್ಪನ್ನಗಳು
ಶ್ರೀರಂಗಂ

ತಮಿಳುನಾಡಿನ ತಿರುಚಿನಾಪಳ್ಳಿ ಜಿಲ್ಲೆಯಲ್ಲಿರುವ ಶ್ರೀರಂಗಂ, ಕಾವೇರಿ ನದಿಯು ಎರಡು ಕವಲುಗಳಾಗಿ ಹರಿದು ಮತ್ತೆ ಒಂದಾಗುವ ಮಧ್ಯೆ ಇರುವ ದ್ವೀಪ ಪಟ್ಟಣ. ಇದರ ದಕ್ಷಿಣಕ್ಕೆ ಕಾವೇರಿಯ ಬಲ ಕವಲು ಇದ್ದು ಅದರ ದಕ್ಷಿಣ ತಟದಲ್ಲಿ ತಿರುಚಿನಾಪಳ್ಳಿ ಪಟ್ಟಣವಿದೆ. ಶ್ರೀರಂಗಂನ ಉತ್ತರಕ್ಕೆ ಇರುವ, ಕಾವೇರಿಯ ಎಡ ಕವಲನ್ನು ತಮಿಳರು ಕೊಲ್ಲಿಡಂ ಎಂದು ಕರೆಯುತ್ತಾರೆ. ಶ್ರೀರಂಗಂ ವೈಷ್ಣವರ ಹಾಗೂ ಶೈವರ ಅನೇಕ ದೇವಸ್ಥಾನಗಳಿರುವ ಪುಣ್ಯಕ್ಷೇತ್ರ. ಇಲ್ಲಿರುವ ಶ್ರೀರಂಗನಾಥ ಸ್ವಾಮಿಯ ದೇವಾಲಯವು ಜಗತ್ತಿನಲ್ಲೇ ಅತ್ಯಂತ ದೊಡ್ಡ ಮತ್ತು ಪೂಜಾ ಕೈಂಕರ್ಯಗಳು ನಡೆಯುವ ದೇವಾಲಯವಾಗಿದೆ (ಪೂಜಾ ಕೈಂಕರ್ಯಗಳಿಲ್ಲದಿರುವ ದೇವಾಲಯಗಳನ್ನೂ ಪರಿಗಣಿಸಿದರೆ ಕಾಂಬೋಡಿಯಾದಲ್ಲಿರುವ ಅಂಗ್‍ಕೊರ್ ವಾಟ್  ಅತ್ಯಂತ ದೊಡ್ಡ ದೇವಾಲಯ). ಈ ಶ್ರೀರಂಗನಾಥನ ದೇವಸ್ಥಾನದ ಕಾರಣದಿಂದಲೇ ಈ ದ್ವೀಪ ಪಟ್ಟಣಕ್ಕೆ ’ಶ್ರೀರಂಗಂ’ ಅನ್ನುವ ಹೆಸರು ಬಂದಿದೆ.

ಇತಿಹಾಸ 
ಶ್ರೀರಂಗಂ ಪಟ್ಟಣದ ಇತಿಹಾಸ ತ್ರೇತಾಯುಗದವರೆಗೆ ಹಬ್ಬಿದೆ. ಲಂಕಾ ಪುರಿಯಲ್ಲಿ ರಾವಣನೊಡನೆ ಯುದ್ಧ ಮಾಡಿ, ಆತನ ಹತ್ಯೆಗೈದು, ಆತನ ತಮ್ಮ ವಿಭೀಷಣನಿಗೆ ಪಟ್ಟಾಭಿಷೇಕ ಮಾಡಿದ ಶ್ರೀರಾಮ ತನ್ನ ಮಡದಿ ಸೀತೆಯೊಡನೆ ಅಯೋಧ್ಯೆಗೆ ಮರಳುತ್ತಾನೆ. ತನ್ನನ್ನು ಬೀಳ್ಕೊಡಲು ಬಂದ ವಿಭೀಷಣನಿಗೆ ಸೀತಾ ವಿಮೋಚನೆ ಮತ್ತು ರಾವಣ ಮರ್ದನದ ಕಾರ್ಯಗಳಲ್ಲಿ ಸಹಕರಿಸಿದ್ದಕ್ಕೆ ಪ್ರೀತಿಯ ಉಡುಗೊರೆಯಾಗಿ ತಾನು ಆರಾಧಿಸುತ್ತಿದ್ದ, ಮಹಾವಿಷ್ಣುವು ಆದಿಶೇಷನ ಮೇಲೆ ಮಲಗಿರುವ ಶ್ರೀರಂಗನಾಥನ ವಿಗ್ರಹವನ್ನು ಕೊಡುತ್ತಾನೆ. ಆ ವಿಗ್ರಹವನ್ನು ಎಲ್ಲಿ ನೆಲದ ಮೇಲಿಡುತ್ತಾನೋ ಅಲ್ಲೇ ಅದು ಪ್ರತಿಷ್ಠಾಪಿತವಾಗುತ್ತದೆ ಮತ್ತು ಕದಲಿಸಲಾಗುದುವುದಿಲ್ಲ ಎಂಬ ಸೂಚನೆಯನ್ನೂ ಕೊಡುತ್ತಾನೆ. ಸಂತೋಷದಿಂದ  ಆ ವಿಗ್ರಹವನ್ನು ಪಡೆದ ವಿಭೀಷಣನು ದಕ್ಷಿಣ ದಿಕ್ಕಿಗೆ ಲಂಕೆಯ ಮಾರ್ಗವಾಗಿ ಹೊರಡುತ್ತಾನೆ. ಒಳ್ಳೆಯವನಾದರೂ ಅಸುರ ಕುಲದವನಾದ ವಿಭೀಷಣನಿಗೆ ಶ್ರೀರಂಗನಾಥನ ಪವಿತ್ರ ವಿಗ್ರಹವನ್ನು ಕೈಯಾರೆ ಕೊಟ್ಟ ಶ್ರೀರಾಮನ ಕಾರ್ಯವು ದೇವತೆಗಳಿಗೆ ಸರಿಕಾಣಲಿಲ್ಲವಾಗಿ, ವಿಗ್ರಹವು ಭಾರತ ಬಿಟ್ಟು ಅಸುರಪುರಿಯಾದ ಲಂಕೆಗೆ ಹೋಗುವುದನ್ನು ಹೇಗಾದರೂ ತಡೆಯಬೇಕೆಂದು ನಿರ್ಧರಿಸಿದ ದೇವತೆಗಳು ಈ ಕಾರ್ಯವನ್ನು ಗಣಪತಿಗೆ ವಹಿಸುತ್ತಾರೆ. ದೇವತೆಗಳ ಮನವಿಯನ್ನು ಮನ್ನಿಸಿದ ಗಣಪತಿಯು ಓರ್ವ ದನಕಾಯುವ ಹುಡುಗನ ರೂಪ ತೆಳೆದು ಕಾವೇರಿ ನದಿಯ ತಟದಲ್ಲಿರುವ ಈ ಜಾಗದಲ್ಲಿ ಪ್ರತ್ಯಕ್ಷನಾಗುತ್ತಾನೆ.

ಇತ್ತ ಲಂಕೆಗೆ ಹೊರಟ ವಿಭೀಷಣನು ಇದೇ ಮಾರ್ಗವಾಗಿ ಬರುತ್ತಿರಲು ನದಿಯನ್ನು ಕಂಡು ತನ್ನ ನೈಮಿತ್ತಿಕ ಧಾರ್ಮಿಕ ಕರ್ಮಗಳನ್ನು ಮುಗಿಸಲು ಇದೇ ಸರಿಯಾದ ಜಾಗವೆಂದು ಬಗೆದು ವಿಗ್ರಹವನ್ನು ಏನು ಮಾಡುವುದು ಎಂದು ಸುತ್ತಮುತ್ತ ನೋಡಲಾಗಿ ದನ ಕಾಯುವ ಹುಡುಗನನ್ನು ಕಾಣುತ್ತಾನೆ. ಆತನನ್ನು ಹತ್ತಿರ ಕರೆದ ವಿಭೀಷಣನು ತನ್ನ ಕೈಂಕರ್ಯಗಳು ಮುಗಿಯುವವರೆಗೂ ವಿಗ್ರಹವನ್ನು ಕೈಯಲ್ಲೇ ಹಿಡಿದುಕೊಂಡಿರಬೇಕೆಂದೂ ನೆಲದ ಮೇಲೆ ಇಡಬಾರದೆಂದೂ ಹೇಳಿ ತನಗೆ ಸಹಾಯ ಮಾಡೆಂದು ಕೋರುತ್ತಾನೆ. ಸಂತೋಷದಿಂದ ಸಹಾಯ ಮಾಡಲೊಪ್ಪಿದ ಹುಡುಗನು ವಿಭೀಷಣ ಅತ್ತ ನೀರಿಗಿಳಿಯುತ್ತಿದ್ದಂತೆಯೇ ಇತ್ತ ವಿಗ್ರಹವನ್ನು ನೆಲದ ಮೇಲಿಡುತ್ತಾನೆ. ಶ್ರೀರಾಮನು ಮೊದಲೇ ಹೇಳಿದಂತೆ ಆ ವಿಗ್ರಹವು ಅಲ್ಲೇ ನೆಲೆಸಿಬಿಡುತ್ತದೆ. ಮುಂದೆ ಅದು ಕಲಿಯುಗದಲ್ಲಿ ಚೋಳ ವಂಶದ ರಾಜನೋರ್ವನು ಬೇಟೆಯಾಡುತ್ತಾ ಬಂದಾಗ ಆತನಿಗೆ ಸಿಕ್ಕಿ ಅವನು ಅಲ್ಲೇ ದೇವಸ್ಥಾನವೊಂದನ್ನು ಕಟ್ಟಿಸುತ್ತಾನೆ.

ಸಂಪರ್ಕ 
ಶ್ರೀರಂಗಂ ದ್ವೀಪ ಪಟ್ಟಣವಾದರೂ ದಕ್ಷಿಣದಲ್ಲಿ ಕಾವೇರಿ ನದಿಗೆ ಅಡ್ಡಲಾಗಿ ಕಟ್ಟಿದ ಸೇತುವೆಯಿಂದ ತಿರುಚಿನಾಪಳ್ಳಿಗೆ ಜೋಡಿಸಲ್ಪಟ್ಟಿದೆ ಹಾಗೂ ಉತ್ತರದಲ್ಲಿ ಕೊಲ್ಲಿಡಂ ನದಿಗೆ ಕಟ್ಟಿದ ಸೇತುವೆಯಿಂದ ತಂಜಾವೂರು ಮತ್ತು ನಾಮಕ್ಕಲ್ ಪಟ್ಟಣಗಳಿಗೆ ಹೋಗುವ ರಸ್ತೆಗಳಿಗೆ ಜೋಡಿಸಲ್ಪಟ್ಟಿದೆ.

ದೇವಾಲಯಗಳು
ರಾಜನ್ ಮಿಶ್ರಾ ಮತ್ತು ಸಾಜನ್

ರಾಜನ್ ಮತ್ತು ಸಾಜನ್ ಮಿಶ್ರಾ (ಹಿಂದಿ: राजन और सजान मिश्रा) ಸಹೋದರರು, ಭಾರತೀಯ ಶಾಸ್ತ್ರೀಯ ಸಂಗೀತದ ಕಯಾಲ್ ಶೈಲಿಯ ಪ್ರಸಿದ್ಧ ಗಾಯಕರು.

ಆರಂಭಿಕ ಜೀವನ
ರಾಜನ್ ಮಿಶ್ರಾ(ಜನನ 1951 - 2021) ಮತ್ತು ಸಾಜನ್ ಮಿಶ್ರಾ (ಜನನ 1956 - 2014) ವಾರಣಾಸಿಯಲ್ಲಿ ಜನಿಸಿದರು.ಸಂಗೀತಾಭ್ಯಾಸದ ಶಿಕ್ಷಣವನ್ನು ಚಿಕ್ಕಜ್ಜನಾದ(ಅಜ್ಜನ ತಮ್ಮನಾದ) 'ಬಡೇ ರಾಮ್ ದಾಸ್ ಮಿಶ್ರ'ರವರಿಂದ ಪಡೆದುಕೊಂಡರು.೧೯೭೭ರ ನಂತರದ ದಿನಗಳಲ್ಲಿ ಅವರ ಕುಟುಂಬವು ದಿಲ್ಲಿಯ ರಮೇಶ್ ನಗರಕ್ಕೆ ಸ್ಥಳಾಂತರಗೊಂಡಿತು.

ವೃತ್ತಿ ಜೀವನ
1978 ರಲ್ಲಿ ಶ್ರೀಲಂಕಾದಲ್ಲಿ ತಮ್ಮ ಮೊದಲ ಸಂಗೀತ ಕಚೇರಿಗಳನ್ನು ನೀಡಿ,ಶೀಘ್ರದಲ್ಲೇ ಅವರು ಜರ್ಮನಿ, ಫ್ರಾನ್ಸ್, ಸ್ವಿಟ್ಜರ್ಲ್ಯಾಂಡ್, ಆಸ್ಟ್ರಿಯಾ, ಯುಎಸ್ಎ, ಯುಕೆ, ನೆದರ್ಲ್ಯಾಂಡ್ಸ್, ಯುಎಸ್ಎಸ್ಆರ್, ಸಿಂಗಪೂರ್, ಕತಾರ್, ಬಾಂಗ್ಲಾದೇಶ,ಮಸ್ಕತ್ ಸೇರಿದಂತೆ ಜಗತ್ತಿನಾದ್ಯಂತ ಅನೇಕ ದೇಶಗಳಲ್ಲಿ ಪ್ರದರ್ಶನ ನೀಡಿದರು.

ವೈಯಕ್ತಿಕ ಜೀವನ
ಮಿಶ್ರಾ ಸಹೋದರರು ಶತಕಗಳ ಹಳೆಯ ಮಿಶ್ರಾ ಘರಾನಾ ಎಂಬ(ಭಾರತದ ಬನಾರಸ್ನಿಂದ) ಸಂಗೀತ ಕುಟುಂಬಕ್ಕೆ ಸೇರಿದವರು.ನೇಪಾಳದ ಎರಡು ಪ್ರಸಿದ್ಧ ಸಂಗೀತ ವ್ಯಕ್ತಿಗಳಾದ ಶಂಭು ಪ್ರಸಾದ್ ಮಿಶ್ರಾ ಮತ್ತು ಮೀರಾ ರಾಣಾ ಸಹ ಒಂದೇ ಕುಟುಂಬಕ್ಕೆ ಸೇರಿದ್ದಾರೆ.

ಉಲ್ಲೇಖಗಳು

ಹಿಂದುಸ್ತಾನಿ ಸಂಗೀತ
ಆಫ್ರಿಕಾದ ಕೊಂಬು

ಆಫ್ರಿಕಾದ ಕೊ೦ಬು  (Somali, Oromo, Amharic yäafrika qänd,  al-qarn al-'afrīqī, Tigrinya) (shortened to HOA) ಈಶಾನ್ಯ ಆಫ್ರಿಕಾದಲ್ಲಿನ ಒಂದು ಪರ್ಯಾಯ ದ್ವೀಪ. ಇದು ನೂರಾರು ಕಿಲೋಮೀಟರ್ ವೀಸ್ತೀರ್ಣ ಹೊ೦ದಿದ್ದು  ಅರಬ್ಬಿ ಸಮುದ್ರ ಮತ್ತು ಹಿಂದೂ ಮಹಾಸಾಗರದಲ್ಲಿ ಹರಡಿಕೊ೦ಡಿದೆ .  ಆಫ್ರಿಕಾದ ಕೊ೦ಬಿನಲ್ಲಿ ಜಿಬೂಟಿ, ಎರಿಟ್ರಿಯಾ, ಇಥಿಯೋಪಿಯಾ ಮತ್ತು ಸೊಮಾಲಿಯಾ ದೇಶಗಳು ಇವೆ. 

ಇದು ಸುಮಾರು 2,000,000 ಕಿಮಿ 2 (770,000 ಚದರ ಮೈಲಿ) ಪ್ರದೇಶವನ್ನು ಒಳಗೊಳ್ಳುತ್ತದೆ ಮತ್ತು ಸುಮಾರು 115 ದಶಲಕ್ಷ ಜನರು ವಾಸಿಸುತ್ತಿದ್ದಾರೆ (ಇಥಿಯೋಪಿಯಾ: 96.6 ಮಿಲಿಯನ್, ಸೊಮಾಲಿಯಾ: 12.3 ಮಿಲಿಯನ್, ಎರಿಟ್ರಿಯಾ: 6.4 ಮಿಲಿಯನ್, ಮತ್ತು ಜಿಬೌಟಿ: 0.81 ಮಿಲಿಯನ್).

ಇದನ್ನು ಸಹ ನೋಡಿ 
 ರೇಷ್ಮೆ ಮಾರ್ಗ

Notes 

ಭೂಗೋಳ
ಆಫ್ರಿಕಾ ಖಂಡ
ವಾರ್ನ್ - ಮುರಳೀಧರನ್ ಟ್ರೋಫಿ

ವಾರ್ನ್ - ಮುರಳೀಧರನ್ ಟ್ರೋಫಿ ಶ್ರೀಲ೦ಕಾ ಮತ್ತು ಆಸ್ಟ್ರೇಲಿಯಾ ಕ್ರಿಕೆಟ್ ತ೦ಡಗಳ ನಡುವೆ ನಡೆಯುವ ಟೆಸ್ಟ್ ಕ್ರಿಕೆಟ್ ಸರಣಿ.  ಟೆಸ್ಟ್ ಕ್ರಿಕೆಟ್ ನ ಅತಿಹೆಚ್ಚು ವಿಕೆಟ್ಗಳನ್ನು ಪಡೆದಿರುವ ಶ್ರೀಲ೦ಕಾದ ಮುತ್ತಯ್ಯ ಮುರಳಿಧರನ್ ಮತ್ತು ಆಸ್ಟ್ರೇಲಿಯಾದ ಶೇನ್ ವಾರ್ನ್ ಹೆಸರಿನಲ್ಲಿ ಈ ಸರಣಿ ನಡೆಯುತ್ತದೆ.

ವಾರ್ನ್-ಮುರಳೀಧರನ್ ಟ್ರೋಫಿ ಸರಣಿಯ ಪಟ್ಟಿ

ಇದನ್ನು ಸಹ ನೋಡಿ 
ಬಾರ್ಡರ್-ಗವಾಸ್ಕರ್ ಟ್ರೋಫಿ

References
ಕೆನಡಾ ಕ್ರಿಕೆಟ್ ತಂಡ ಮತ್ತು ಯುನೈಟೆಡ್ ಸ್ಟೇಟ್ಸ್ , 1844 ರಲ್ಲಿ

ಕೆನಡಾ ಮತ್ತು ಅಮೇರಿಕ ಕ್ರಿಕೆಟ್ ತ೦ಡಗಳ ನಡುವೆ ೧೮೪೪ರಲ್ಲಿ ನಡೆದ ಪ೦ದ್ಯವು ಮೊದಲ ಅಧಿಕೃತ ಅಂತರರಾಷ್ಟ್ರೀಯ ಕ್ರಿಕೆಟ್ ಪಂದ್ಯವಾಗಿದೆ ಹಾಗು  ವಿಶ್ವದ ಎಲ್ಲಾ ಕ್ರೀಡೆಗಳಿಗೂ ಇದೆ ಮೊದಲ ಅಂತರರಾಷ್ಟ್ರೀಯ  ಪ೦ದ್ಯವಾಗಿದೆ. ಅಮೇರಿಕ ಸಂಯುಕ್ತ ಸಂಸ್ಥಾನ ಮತ್ತು ಬ್ರಿಟಿಷ್ ಸಾಮ್ರಾಜ್ಯದ ಕೆನಡಾ ಪ್ರಾಂತ್ಯದ ನಡುವೆ ಈ ಪ೦ದ್ಯ ೨೪-೨೬ ಸೆಪ್ಟೆ೦ಬರ೦ದು ಸೇಂಟ್ ಜಾರ್ಜ್ಸ್ ಕ್ರಿಕೆಟ್ ಕ್ಲಬ್ ಮೈದಾನ, ಮ್ಯಾನ್ಹ್ಯಾಟನ್ ನಲ್ಲಿ ನಡೆಯಿತು.  

ಕೆನಡಾ ೨೩ ರನ್ಗಳಿ೦ದ ಜಯಗಳಿಸಿತು.ಈ ಆಟವನ್ನು 10,000- 20,000 ಜನರು ವೀಕ್ಷಿಸಿದರು ಹಾಗು ಸುಮಾರು $120,000 ಮೌಲ್ಯದ ಪಂತಗಳನ್ನು ಕಟ್ಟಲಾಗಿತ್ತು.

ಪ೦ದ್ಯದ ವಿವರ
ಸ್ಕಾರ್ಲೆಟ್ ಜೋಹಾನ್ಸನ್

ಸ್ಕಾರ್ಲೆಟ್ ಇಂಗ್ರಿಡ್ ಜೋಹಾನ್ಸನ್ ((/dʒoʊˈhænsən/; ನವೆಂಬರ್ 22, 1984 ರಂದು ಜನನ)  ಅಮೆರಿಕಾದ ನಟಿ ಮತ್ತು ಗಾಯಕಿ. ಅವರು 2014 ರಿಂದ 2016 ರವರೆಗೆ ವಿಶ್ವದ ಅತಿ ಹೆಚ್ಚು ಸಂಭಾವನೆ ಪಡೆಯುವ ನಟಿಯರಲ್ಲಿ ಒಬ್ಬರಾಗಿದ್ದರು.

ಆರಂಭಿಕ ಜೀವನ 
ಸ್ಕಾರ್ಲೆಟ್ ಜೋಹಾನ್ಸನ್ ನ್ಯೂಯಾರ್ಕ್ ನಗರದ ಮ್ಯಾನ್ಹ್ಯಾಟನ್ನಲ್ಲಿ ಜನಿಸಿದರು. ಅವಳ ತಂದೆ, ಕಾರ್ಸ್ಟೆನ್ ಓಲಾಫ್ ಜೋಹಾನ್ಸನ್, ಡೆನ್ಮಾರ್ಕ್ ನ ಕೋಪನ್ಹ್ಯಾಗನ್ ಮೂಲದ ವಾಸ್ತುಶಿಲ್ಪಿ ಮತ್ತು ತಾಯಿ  ನಿರ್ಮಾಪಕಿ ಮೆಲಾನಿ ಸ್ಲೋನ್  ಯಹೂದಿ ಮೂಲದವರು.

References 

೧೯೮೪ ಜನನ
ಬ್ರಾಡ್ಲಿ ಕೂಪರ್

ಬ್ರಾಡ್ಲಿ ಚಾರ್ಲ್ಸ್ ಕೂಪರ್ ( ಜನನ ಜನವರಿ 5, 1975 ) ಒಬ್ಬ ಖ್ಯಾತ  ಅಮೇರಿಕದ ನಟ.  ಅವರು ಮೂರು ವರ್ಷಗಳ ಕಾಲ ವಿಶ್ವದ ಅತಿ ಹೆಚ್ಚು ಸಂಭಾವನೆ ಪಡೆಯುವ ನಟರಾಗಿದ್ದರು . ಅವರು ಇಲ್ಲಿಯವರೆಗೆ ೪ ಅಕ್ಯಾಡೆಮಿ ಪ್ರಶಸ್ತಿ, ೨ ಬ್ರಿಟಿಷ್ ಅಕಾಡೆಮಿ ಚಲನಚಿತ್ರ ಪ್ರಶಸ್ತಿ ಮತ್ತು ೨ ಗೋಲ್ಡನ್ ಗ್ಲೋಬ್ ಪ್ರಶಸ್ತಿ ಗಳಿಸಿದ್ದಾರೆ. ಅವರು ೨೦೧೫ ರಲ್ಲಿ TIME100 ನ  ವಿಶ್ವದ 100 ಅತ್ಯಂತ ಪ್ರಭಾವೀ ವ್ಯಕ್ತಿಗಳ ಪಟ್ಟಿಯಲ್ಲಿ  ಕಾಣಿಸಿಕೊ೦ಡಿದ್ದರು. 

ದಿ ಹ್ಯಾಂಗೊವರ್(೨೦೦೯), ಲಿಮಿಟ್ಲೆಸ್ಸ್ (೨೦೧೧), ಅಮೇರಿಕನ್ ಸ್ನೈಪರ್(೨೦೧೪)  ಇವರ ಪ್ರಮುಖ ಚಿತ್ರಗಳು.
ಸ್ಟೀವ್ ಸ್ಮಿತ್ (ಕ್ರಿಕೆಟ್ ಆಟಗಾರ)

ಸ್ಟೀವನ್ ಪೀಟರ್ ಡಿವೆರೆಕ್ಸ್ ಸ್ಮಿತ್ (2 ಜೂನ್ 1989 ರಂದು ಜನನ)  ಒಬ್ಬ ಆಸ್ಟ್ರೇಲಿಯಾದ ಅಂತಾರಾಷ್ಟ್ರೀಯ ಕ್ರಿಕೆಟಿಗ, ಮತ್ತು ಪ್ರಸ್ತುತ  ಆಸ್ಟ್ರೇಲಿಯಾ ರಾಷ್ಟ್ರೀಯ ಕ್ರಿಕೆಟ್ ತಂಡದ ನಾಯಕ.

ಅವರು ದೇಶೀಯ ಕ್ರಿಕೆಟ್ನಲ್ಲಿ ನ್ಯೂ ಸೌತ್ ವೇಲ್ಸ್ ಬ್ಲೂಸ್, ಮತ್ತು ಸಿಡ್ನಿ ಸಿಕ್ಸರ್ಸ್ ತ೦ಡವನ್ನು  ಪ್ರತಿನಿಧಿಸುತ್ತಾರೆ.  ಬಲಗೈ  ಲೆಗ್ ಸ್ಪಿನ್ ಮಾಡುತಿದ್ದ ಸ್ಮಿಥ್ ಆರ೦ಭದಲ್ಲಿ  ಆಸ್ಟ್ರೇಲಿಯಾ ಕ್ರಿಕೆಟ್ ತ೦ಡಕ್ಕೆ ಆಲ್ ರೌ೦ಡರ್ ಆಗಿ ಆಯ್ಕೆಯಾದರು, ಆದರೆ ಈಗ ಸ್ಮಿತ್ ಪ್ರಮುಖ ಬ್ಯಾಟ್ಸ್ಮನ್ ಆಗಿ ಆಡುತ್ತಾರೆ.     2017 ರ ಡಿಸೆಂಬರ್ 30 ರಂದು ಅವರು  ಟೆಸ್ಟ್ ಬ್ಯಾಟಿಂಗ್ ರೇಟಿಂಗ್ ನಲ್ಲಿ 947 ಅ೦ಕವನ್ನು ತಲುಪಿ, ಸಾರ್ವಕಾಲಿಕ ಎರಡನೇ ಅತಿ ಹೆಚ್ಚು ರೇಟಿಂಗನ್ನು ಪಡೆದರು. 

ಡಿಸೆಂಬರ್ 2017 ರಂತೆ, ಸ್ಮಿತ್  ಐಸಿಸಿ ಪ್ಲೇಯರ್ ಶ್ರೇಯಾಂಕಗಳ ಪ್ರಕಾರ ವಿಶ್ವದಲ್ಲೇ ಅಗ್ರ ಶ್ರೇಯಾಂಕಿತ ಟೆಸ್ಟ್ ಬ್ಯಾಟ್ಸ್ಮನ್ . 

23 ಡಿಸೆಂಬರ್ 2015 ರಂದು, ವರ್ಷದ ಐಸಿಸಿ ಕ್ರಿಕೆಟಿಗ ಹಾಗು 2014-15ರ ಕ್ರೀಡಾಋತುವಿನಲ್ಲಿ ವರ್ಷದ ಕ್ರಿಕೆಟಿಗರಾದ್ದರಿ೦ದ  ಸ್ಮಿತ್ ಅವರಿಗೆ ಸರ್ ಗಾರ್ಫೀಲ್ಡ್ ಸೋಬರ್ಸ್ ಟ್ರೋಫಿ ನೀಡಲಾಯಿತು .

ಆರಂಭಿಕ ಜೀವನ 
ಸ್ಮಿತ್ ಅವರು ಸಿಡ್ನಿಯಲ್ಲಿ ಜನಿಸಿದರು. ಅವರ ತ೦ದೆ ಪೀಟರ್ ಆಸ್ಟ್ರೇಲಿಯಾದವರು ಮತ್ತು ತಾಯಿ ಗಿಲ್ಲಿಯನ್ ಬ್ರಿಟಿಶ್ ಮೂಲದವರು. ಅವರು ಮೆನಾಯ್ ಹೈಸ್ಕೂಲ್ನಲ್ಲಿ ಶಿಕ್ಷಣ ಪಡೆದರು.  ಇಂಗ್ಲೆಂಡ್ ನಲ್ಲಿ ಕ್ರಿಕೆಟ್ ಅನ್ನು ಆಡಲು 17 ನೇ ವಯಸ್ಸಿನಲ್ಲಿ ಅವರು ಶಾಲೆ ಬಿಟ್ಟರು. 

 ೨೦೧೫ ನ ಆಷಸ್ ಸರಣಿಯ ಸೋಲಿನಿ೦ದಾಗಿ ಮೈಕೆಲ್ ಕ್ಲಾರ್ಕ್ ನಿವೃತ್ತಿ ಹೊ೦ದಿದರು . ಇದರಿ೦ದ ಆಸ್ಟ್ರೇಲಿಯಾದ ಟೆಸ್ಟ್ ತಂಡದ ಪೂರ್ಣ ಸಮಯ ನಾಯಕನಾಗಿ ಸ್ಮಿತ್ ನೇಮಕಗೊಂಡರು ಮತ್ತು  ಡೇವಿಡ್ ವಾರ್ನರ್ ಅವರ ಉಪ ನಾಯಕನಾಗಿ ನೇಮಕಗೊಂಡರು.

ಇಂಡಿಯನ್ ಪ್ರೀಮಿಯರ್ ಲೀಗ್ 
 ಐಪಿಎಲ್ ನಲ್ಲಿ  ಸ್ಮಿಥ್ ಪ್ರಮುಖವಾಗಿ ರಾಜಸ್ಥಾನ್ ರಾಯಲ್ಸ್ , ಪುಣೆ ವಾರಿಅರ್ಸ್ ಮತ್ತು ರೈಸಿ೦ಗ್ ಪುಣೆ ಸುಪರ್ಜೈ೦ಟ್ಸ್ ಪರ ಆಡಿದ್ದಾರೆ.

References 

೧೯೮೯ ಜನನ
ಮೊಹಮ್ಮದ್ ಕೈಫ್

ಮೊಹಮ್ಮದ್ ಕೈಫ್  () (ಜನನ 1 ಡಿಸೆಂಬರ್ 1980) ಒಬ್ಬ ಭಾರತೀಯ ಕ್ರಿಕೆಟಿಗ . ಅವರು 2000 ರ ಅಂಡರ್ -19 ತ೦ಡದ ನಾಯಕನಾಗಿ ವಿಶ್ವ ಕಪ್ನಲ್ಲಿ ಗೆಲುವು ಸಾಧಿಸಿದ ನ೦ತರ ರಾಷ್ಟೀಯ ತಂಡಕ್ಕೆ ಆಯ್ಕೆಯಾದರು. 

ಅವರ ಅತ್ಯುತ್ತಮ ಅಥ್ಲೆಟಿಕ್ ಮತ್ತು ಎಸೆಯುವ ಕೌಶಲ್ಯದೊಂದಿಗೆ ಅವರು ಭಾರತದ ಅತ್ಯುತ್ತಮ  ಕ್ಷೇತ್ರರಕ್ಷಕರಾಗಿದ್ದರು.

೨೦೦೨ರ ಇಂಗ್ಲೆಂಡ್ ವಿರುದ್ದದ ನ್ಯಾಟ್ವೆಸ್ಟ್ ಸರಣಿಯ ಫೈನಲ್ ನಲ್ಲಿ ಭಾರತ ೩೨೬ ರನ್ ಗುರಿಯನ್ನು ಚೇಸ್ ಮಾಡುವಾಗ, ಕೈಫ್  87 * (75 ಎಸೆತಗಳಲ್ಲಿ) ರನ್ ಗಳಿಸಿ ಪ೦ದ್ಯವನ್ನು ಗೆಲ್ಲಿಸಿಕೊಟ್ಟರು.

ವೈಯಕ್ತಿಕ ಜೀವನ 
ಕೈಫ್ ಅವರು ಉತ್ತರ ಪ್ರದೇಶದ ಅಲಹಾಬಾದ್ನಲ್ಲಿ ಡಿಸೆಂಬರ್ 1, 1980 ರಂದು ಜನಿಸಿದರು.  ಅವರ ತಂದೆ ಮೊಹಮ್ಮದ್ ತಾರಿಫ್ ರೈಲ್ವೇಸ್ ಕ್ರಿಕೆಟ್ ತಂಡ ಮತ್ತು ಉತ್ತರ ಪ್ರದೇಶ ಕ್ರಿಕೆಟ್ ತಂಡದ ಪರವಾಗಿ ಆಡಿದ್ದರು. ಅವರ ಸಹೋದರ ಮೊಹಮ್ಮದ್ ಸೈಫ್ ಮಧ್ಯಪ್ರದೇಶ ಕ್ರಿಕೆಟ್ ತಂಡ ಮತ್ತು ಉತ್ತರ ಪ್ರದೇಶ ಕ್ರಿಕೆಟ್ ತಂಡಕ್ಕಾಗಿ ಆಡುತ್ತಾರೆ

25 ಮಾರ್ಚ್ 2011 ರಂದು  ಕೈಫ್, ನೊಯ್ಡಾ ಮೂಲದ ಪತ್ರಕರ್ತೆ  ಪೂಜಾ ಯಾದವ್ ಅವರನ್ನು ಮದುವೆಯಾದರು  .

ರಾಜಕೀಯ ವೃತ್ತಿಜೀವನ 
ಅವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಪಕ್ಷದಿ೦ದ 2014 ರ ಲೋಕಸಭಾ ಚುನಾವಣೆಯಲ್ಲಿ ಉತ್ತರಪ್ರದೇಶದ ಫುಲ್ಪುರದಿಂದ ಸ್ಪರ್ಧಿಸಿ ಭಾರತೀಯ ಜನತಾ ಪಾರ್ಟಿಯ ಕೇಶವ ಪ್ರಸಾದ್ ಮೌರ್ಯ ಎದುರು ಸೋಲನುಭವಿಸಿದರು. .

References 

ಕ್ರಿಕೆಟ್ ಆಟಗಾರ
ಸಿಲ್ಲಿ ಲಲ್ಲಿ

ಸಿಲ್ಲಿ ಲಲ್ಲಿ  ಈಟಿವಿ ಕನ್ನಡ ವಾಹಿನಿಯಲ್ಲಿ ಪ್ರಸಾರವಾಗುತ್ತಿದ್ದ ಜನಪ್ರಿಯ ಹಾಸ್ಯ ಧಾರಾವಾಹಿ. ವಿಜಯ ಪ್ರಸಾದ್ ಇದರ ನಿರ್ದೇಶಕರು ಮತ್ತು ಅವರ ಫೈನಲ್ ಕಟ್ ಪ್ರೊಡಕ್ಷನ್ ಕಂಪೆನಿ ನಿರ್ಮಿಸುತ್ತಿತ್ತು.

ಕಥಾವಸ್ತು 
ವಿಠಲ್ ರಾವ್ ಒಬ್ಬ ವೈದ್ಯ. ವಿಠಲ್ ರಾವ್ ಮತ್ತು ಅವನ  ಕುಟು೦ಬದ ದೈನ೦ದಿನ ಘಟನೆಗಳ ಹಾಸ್ಯವೇ ಈ ಕಿರುತೆರೆ ಧಾರಾವಾಹಿ.

ಪಾತ್ರವರ್ಗ 
 ಡಾ ವಿಠಲ್ ರಾವ್ ಪಾತ್ರದಲ್ಲಿ  ರವಿಶ೦ಕರ್ ಗೌಡ - ವಿಠಲ್ ರಾವ್ ಕುಟುಂಬದ ಮುಖ್ಯಸ್ಥ, ಆದರೆ ಅವನ ಹೆಂಡತಿ ಲಲಿತಾಂಬಾಳ ಮು೦ದೆ ಇವನ ಆಟ ನಡೆಯುವುದಿಲ್ಲ. ಇವನಿಗೆ ಎ೦ಬಿಬಿಎಸ್ ಮುಗಿಸಲು ೧೧ ವರ್ಷ ಹಿಡಿಯಿತು. ಯಾವ ರೋಗಿಗು ಕೂಡ ಸರಿಯಾದ ಔಷಧ ಕೊಡುವುದಿಲ್ಲ. ಅವರ ಪ್ರಸಿದ್ಧ ಸಾಲು- "I am dr. Vittal Rao, very famous in surgery and bargery" (ಐ ಆಮ್ ಡಾಕ್ಟರ್ ವಿಟ್ಟಲ್ ರಾವ್, ವೆರಿ ಫೇಮಸ್ ಇನ್ ಸರ್ಜರಿ ಅನ್ಡ್ ಭರ್ಜರಿ)
 ಸಮಾಜಸೇವಕಿ ಲಲಿತಾಂಬ(ಲಲ್ಲಿ) ಪಾತ್ರದಲ್ಲಿ ಮಂಜುಭಾಷಿಣಿ-  ವಿಟ್ಟಲನ ಪತ್ನಿ ಮತ್ತು ಸಮಾಜ ಸೇವಕಿ. ಕರ್ನಾಟಕದ ಪ್ರಥಮ ಮಹಿಳಾ ಮುಖ್ಯಮ೦ತ್ರಿ ಆಗಬೇಕೆ೦ಬುದು ಇವಳ ಆಸೆ.  ಪ್ರಸಿದ್ಧ ಸಾಲು: ನಾನು ಸಮಾಜ ಸೇವಕಿ ಲಲಿತಾ೦ಬ, ನನ್ನನ್ನು ನ೦ಬಿ ಪ್ಲೀಸ್ ಪ್ಲೀಸ್.
 ಕಥಾಲೇಖಕಿ ಶ್ರೀಲಲಿತಾ (ಸಿಲ್ಲಿ) ಆಗಿ ರೂಪಾ ಪ್ರಭಾಕರ್ - ಲೇಖಕಿ ಮತ್ತು ವಿಟ್ಟಲನ ತ೦ಗಿ 
 ಪ್ರಹಲಾದ (ಪಲ್ಲಿ) ಆಗಿ ಪ್ರಶಾ೦ತ್ - ವಿಟ್ಟಲನ ತಮ್ಮ. ಅಪ್ರಯೋಜಕ. ಪ್ರೇಯಸಿ ಸೂಜಿ ಜೊತೆ ಕು೦ಟೆಬಿಲ್ಲೆ ಆಡುತ್ತಾನೆ.
 ರ೦ಗನಾಥ ಆಗಿ ಶ್ರೀನಿವಾಸ್ ಗೌಡ  - ಲಲಿತಾ೦ಬಳ ಸಹಾಯಕ ಮತ್ತು ವಿಟ್ಟಲನ ಆಪ್ತಮಿತ್ರ.  ಅವನು ಮತ್ತು ಅವನ ಹೆಂಡತಿ ದೊಡ್ಡ ಜಿಪುಣರು. 
 ವಿಶಾಲು ಆಗಿ ಸುನೆತ್ರಾ ಪ೦ಡಿತ್ - ರ೦ಗನಾಥ ಪತ್ನಿ ಮತ್ತು ಲಲಿತಾ೦ಬಾಳ ಕಾರ್ಯದರ್ಶಿ . ಇವಳು ದಪ್ಪ ಇರುವುದರಿ೦ದ ರ೦ಗ ಇವಳನ್ನು ಆಗಾಗ ಟಾಟಾ ಸುಮೋ ಅಥವಾ ನ೦ದಿ ಬೆಟ್ಟ ಎ೦ದು ಕರೆಯುತ್ತಾನೆ. 
 ಸೂಜಿ ಆಗಿ ಜ್ಯೋತಿ -  ರ೦ಗ ವಿಶಾಲು ಮಗಳು, ಕಿವುಡಿ.
 ನರ್ಸ್ ಮೇಡ್ ಲಲಿತಾ ( ಎನ್ ಎ೦ ಎಲ್) ಆಗಿ ನಮಿತಾ ರಾವ್ - ಲಲ್ಲಿಯ ಅಡ್ಗೆಯವಳು . ವಿಠಲ್  ಮೆಚ್ಚಿಸಲು ಆಕೆಯು ಯಾವಾಗಲು ಪ್ರಯತ್ನಿಸುತ್ತಿರುತ್ತಾಳೆ.
 ಗೋವಿ೦ದ ಆಗಿ ಸ೦ಗಮೇಶ್ ಉಪಾಸೆ - ವೈದ್ಯರ ಸಹಾಯಕ. ವೈದ್ಯರು ಅವನಿಗೆ 2 ವರ್ಷಗಳ ಸಂಬಳ ಮತ್ತು ಬೋನಸ್ ನೀಡಬೇಕಿದೆ ಮತ್ತು ಅವನನ್ನು ಕೋತಿ ಗೋವಿಂದ ಎಂದು ಕರೆಯುತ್ತಾರೆ. 
 ಜಾಣೇಶನಾಗಿ ಮಿತ್ರ -  ಸೇವಕ.  ಓದಿಲ್ಲಾ ಮತ್ತು ಲೆಕ್ಕದಲ್ಲಿ ತು೦ಬಾ ವೀಕು.

ಇತರೆ ಪಾತ್ರಗಳು 
 ಇನ್ಸ್ಪೆಕ್ಟರ್ ಸುವರ್ ಕೆ ಬಚ್ಚೆ ಮತ್ತು ಕಾನ್ಸ್ಟೆಬಲ್ ಕಲ್ಲಪ್ಪ- ಮುತ್ತೈದೆ ನಗರದ ಪೋಲೀಸ್.
 ಚಿಕ್ಕೋಡಿ ಚಿನ್ನಸ್ವಾಮಿ - 
 ಕೋಟುರಪ್ಪ ಸಿಂಹ ರೆಡ್ಡಿ- 
 ದಮಯ೦ತಿಯಾಗಿ ಪೂಜಾ ಲೋಕೆಶ್  - ವೈದ್ಯರ ಪ್ರೇಯಸಿ
 ಮಯೂರಿ ಆಗಿ ಮರಿನಾ ತಾರ  - ಮಾಜಿ ಮೇಯರ್ ಮತ್ತು  ವೈದ್ಯರ ಪ್ರೇಯಸಿ

ದೂರದರ್ಶನ ಧಾರಾವಾಹಿಗಳು
ರೋಸರಿ

ರೋಸರಿ ಎನ್ನುವುದು ಕೆಥೊಲಿಕ್ ಕ್ರೈಸ್ತ ಸಮುದಾಯದವರು ಪ್ರಾರ್ಥನೆಗಾಗಿ ಹಾಗೂ ಜಪಕ್ಕಾಗಿ ಬಳಸುವ ಮಾಲೆ. ಕೆಥೊಲಿಕ್ ಕ್ರಿಶ್ಚಿಯನ್ನರಿಗೆ ಮಾತೆ ಮರಿಯಾ ಕೊಟ್ಟ ಅದ್ಭುತ ವರ 'ರೋಸರಿ' ಎನ್ನಲಾಗಿದೆ. ಈ ಪವಿತ್ರ ಮಾಲೆಯಿಂದಾಗಿ ಮಾತೆ ಮರಿಯಾಳನ್ನು ರೋಸರಿ ಮಾತೆ ಎಂದೇ ಸ್ತುತಿಸುತ್ತಾರೆ. ಧಾರ್ಮಿಕ ಸಾಧನೆಯ ಸಹವರ್ತಿ ಈ ಜಪಮಾಲೆ.

ಇತಿವೃತ್ತ
 ಹಿಂದೆ ಚರ್ಚಿನ ಫಾದರ್‍ಗಳ ಕೈಯಲ್ಲಿರುವ ಶಾಸ್ತ್ರ ಗ್ರಂಥ ಜನಸಾಮಾನ್ಯರಿಗೆ ಸಿಗುತ್ತಿರಲಿಲ್ಲ. ಅಲ್ಲದೆ ಬೈಬಲ್‍ನಲ್ಲಿರುವ ೧೫೦ ಕೀರ್ತನೆಗಳನ್ನು ಪಠಿಸುವ ಸಂದರ್ಭದಲ್ಲಿ ಎಲ್ಲರಿಗೂ ಅವುಗಳನ್ನು ಲೆಕ್ಕದಲ್ಲಿ ಇಡುವುದಕ್ಕಾಗುತ್ತಿರಲಿಲ್ಲ. ಹಾಗಾಗಿ ಉದ್ದನೆಯ ಹಗ್ಗಕ್ಕೆ ಕಲ್ಲುಗಳನ್ನು ಕಟ್ಟಿಕೊಂಡು ಲೆಕ್ಕಮಾಡಲಾಗುತ್ತಿತ್ತು. 
 ಬಳಿಕ ಕಲ್ಲುಗಳ ಬದಲಿಗೆ ಮಣಿಗಳು, ಮರದ ತುಂಡುಗಳು ಮೊದಲಾದ ವಸ್ತುಗಳನ್ನು ಬಳಸುವ ಕ್ರಮ ರೂಢಿಗೆ ಬಂತು. ಆರಂಭದ ಶತಮಾನಗಳ ದಾಖಲೆ ಗಮನಿಸಿದರೆ ಆಗ ಪ್ರಾರ್ಥನೆಗಾಗಿ ಗಂಟು ಹಾಕಿದ್ದ ಹಗ್ಗ(ಪ್ರೇಯರ್ ರೋಪ್)ವನ್ನು ಬಳಸುತ್ತಿದ್ದರಂತೆ. ಸುಮಾರು ಮೂರನೆ ಶತಮಾನದಲ್ಲಿ ಈಜಿಪ್ಟಿನ ಮರುಭೂಮಿಯಲ್ಲಿ ವಾಸಿಸುತ್ತಿದ್ದ ಕ್ರೈಸ್ತ ಸಂತರು ಈ ಹಗ್ಗಗಳನ್ನು ಬಳಸುತ್ತಿದ್ದರು. 
 ಇವುಗಳಲ್ಲಿ ಹತ್ತು ಗಂಟುಗಳಿರುವ, ಕೈಗೆ ಉಂಗುರದಂತೆ ಧರಿಸುವ ಹಗ್ಗಗಳಿಂದ ಆರಂಭಿಸಿ, ೩೩, ೫೦, ೧೦೦, ೫೦೦ ಗಂಟುಗಳಿರುವ ಹಗ್ಗಗಳವರೆಗೆ ಹಲವಾರು ವೈವಿಧ್ಯಗಳಿವೆ. ಇದು ಆಯಾ ಭಕ್ತರ ವಿಶ್ವಾಸವನ್ನು ಹಾಗೂ ಅನುಷ್ಠಾನ ಕ್ರಮವನ್ನು ಅವಲಂಬಿಸಿವೆ.

ರೋಸರಿ ಪದದ ನಿಷ್ಪತ್ತಿ
'ರೋಸರಿ'ಗೆ ಕೊಂಕಣಿಯಲ್ಲಿ 'ಕ್ವಾಂತ್' ಎನ್ನುತ್ತಾರೆ. ಇದು ಮೂಲತಃ ಲ್ಯಾಟಿನ್‍ನ 'ಕ್ವಾಂತೊ' ಶಬ್ದದಿಂದ ಬಂದಿದೆ. ಕ್ವಾಂತೊ ಅಂದರೆ 'ಕೌಂಟ್'ಎಂದರ್ಥ. ಹಾಗೆಂದರೆ ಲೆಕ್ಕ ಮಾಡು ಎಂದಾಗುತ್ತದೆ. ಇದೇ ಶಬ್ದ ಮಲಯಾಳಮ್ ಭಾಷೆಯಲ್ಲಿ 'ಗೊಂತು' ಎಂದಾಗಿದೆ. ರೋಸರಿ ಎಂಬ ಹೆಸರಿನ ಕನ್ನಡ ಅವತರಣಿಕೆ ಜಪಮಾಲೆ. ರೋಸರಿ ಎಂದರೆ 'ಗುಲಾಬಿ ಹೂವಿನ ಹಾರ ಅಥವಾ ಕಿರೀಟ' ಎಂಬ ಅರ್ಥವಿದೆ.

ರೊಸರಿ ಪ್ರಾರ್ಥನೆಯ ಕ್ರಮ
 ಸಂತ ಡೊಮಿನಿಕರು ತಿಳಿಸಿದ ಕ್ರಮವನ್ನು ಅನುಸರಿಸಿ ಕೆಥೊಲಿಕರು ರೋಸರಿ ಪ್ರಾರ್ಥನೆಯನ್ನು ಮಾಡುತ್ತಾರೆ. ರೋಸರಿಯಲ್ಲಿ ೫೪ ಹಾಗೂ ೫ ಮಣಿಗಳು ಜೊತೆಗೆ ಒಂದು ಶಿಲುಬೆ ಇರುತ್ತದೆ. ಮಾಲೆಯ ಮಣಿಗಳು ಒಂದಕ್ಕೊಂದು ತಾಗಿಕೊಂಡಿರ ಬಾರದು ಎಂಬ ಕಾರಣಕ್ಕೆ ಪ್ರತಿ ಮಣಿಯ ನಡುವೆ ಚಿಕ್ಕ ಚಿಕ್ಕ ಗಂಟುಗಳಿರುತ್ತವೆ. ಮಾಲೆಯನ್ನು ತಿರುಗಿಸುವಾಗ ತೋರು ಬೆರಳನ್ನು ಬಳಸ ಬಾರದು. ಅದರ ಬದಲಾಗಿ ಮಧ್ಯದ ಬೆರಳನ್ನು ಬಳಸಬೇಕು.
 ಜಪಮಾಲೆಯನ್ನು ಇನ್ನೊಬ್ಬರಿಗೆ ಕಾಣದಂತೆ ಧರಿಸಬೇಕು. ಎರಡು ಅಥವಾ ಮೂರನೆ ಶತಮಾನದಲ್ಲಿ ಪಾದ್ರಿಗಳು 'ಹಳೆಯ ಒಡಂಬಡಿಕೆ'ಯ ಸ್ತುತಿಗೀತೆಗಳನ್ನು ಪಠಿಸಲು ರೋಸರಿಯನ್ನು ಬಳಸುತ್ತಿದ್ದರು. ಸಾಮೂಹಿಕವಾಗಿ ೫೦, ೧೦೦ ಇಲ್ಲವೆ ೧೫೦ ಬಾರಿ ಪಠಿಸುವುದು ಕ್ರಮ.
 ಮೊದಲಿಗೆ ಶಿಲುಬೆಗೆ ನಮಸ್ಕಾರ ಅಂದರೆ ಎದೆಯ ಮುಂದೆ ಕ್ರಾಸ್(ಕೂಡಿಸು) ಚಿಹ್ನೆ. ಬಳಿಕ ಕ್ರಿಸ್ತನ ಶಿಷ್ಯರು ಬೋದಿಸಿದ ಸೂತ್ರಗಳನ್ನು(ಅಪಾಸಲ್ಸ್ ಕ್ರೀಡ್) ಹೇಳುವುದು.
 'ಪರಮ ಪಿತನೇ' (ಅವರ್ ಫಾದರ್) ಹೇಳುವುದು.
 ಮೂರು ಬಾರಿ 'ನಮೋ ಮರಿಯಾ'(ಹೆಯಿಲ್ ಮೇರಿ) ಹೇಳುವುದು.
 ದೇವರ ಕೀರ್ತಿಯನ್ನು ಸ್ತುತಿಸುವುದು (ಗ್ಲೋರಿ ಬೇ ಟು ದ ಫಾದರ್)
 ಮೊದಲ ಧಾರ್ಮಿಕ ಸತ್ಯ (ಫಸ್ಟ್ ಮಿಸ್ಟರಿ) ಹೇಳಿ, ಬಳಿಕ ಪರಮಪಿತನೇ ಹೇಳುವುದು.
 ದೇವರ ಕೀರ್ತಿಯನ್ನು ಮತ್ತೆ ಮತ್ತೆ ಸ್ತುತಿಸುವುದು.
 ಎರಡನೆಯ ಧಾರ್ಮಿಕ ಸತ್ಯಗಳನ್ನು(ಸೆಕೆಂಡ್ ಮಿಸ್ಟರಿ) ಹೇಳಿ, ಪರಮಪಿತನೇ ಹೇಳುವುದು.
 ಪುನಃ 'ನಮೋ ಮರಿಯಾ'(ಹೆಯಿಲ್ ಮೇರಿ) ಹೇಳುವುದು.

ಆಕರ
 ತರಂಗ ವಾರಪತ್ರಿಕೆ- ಡಿಸೆಂಬರ್-೨೮, ೨೦೧೭

ಉಲ್ಲೇಖ

 ಕ್ರೈಸ್ತರು
 ಯೇಸು
 ಧರ್ಮ
ಮ್ಯಾಥ್ಯೂ ಮ್ಯಾಕೊನೌಹೆ

ಮ್ಯಾಥ್ಯೂ ಡೇವಿಡ್ ಮೆಕೊನೌಹೆ (/məˈkɒnəheɪ/; ನವೆಂಬರ್ 4, 1969 ರಂದು ಜನನ)   ಒಬ್ಬ ಅಮೇರಿಕದ ನಟ, ನಿರ್ದೇಶಕ, ನಿರ್ಮಾಪಕ, ಮತ್ತು ಬರಹಗಾರ. 1993 ರ ಚಲನಚಿತ್ರ ಮೈ ಬಾಯ್ಫ್ರೆಂಡ್ಸ್ ಬ್ಯಾಕ್ನಲ್ಲಿ ಚಿತ್ರರ೦ಗ ಪ್ರವೇಶ ಮಾಡಿದರು. 

ಅವರು ಮಡ್(೨೦೧೨), ಇನ್ಟರ್ಸ್ಟೆಲ್ಲಾರ್(೨೦೧೪) , ದಿ ವೂಲ್ಫ್ ಆಫ್ ವಾಲ್ ಸ್ಟ್ರೀಟ್(೨೦೧೩) ಚಿತ್ರಗಳಲ್ಲಿನ ಪಾತ್ರಗಳಿ೦ದ ಬಹಳ ಪ್ರಶ೦ಸೆಗಳಿಸಿದ್ದಾರೆ.

References 

1969ರಲ್ಲಿ ಜನಿಸಿದವರು
ಮೂರ್ತಿದೇವಿ ಪ್ರಶಸ್ತಿ

ಮೂರ್ತಿದೇವಿ ಪ್ರಶಸ್ತಿ ಭಾರತದ ಸಾಹಿತಿಗಳಿಗೆ ಸಲ್ಲುವ  ಪ್ರಶಸ್ತಿ  , ಭಾರತೀಯ ಜ್ಞಾನಪೀಠ ಸಂಸ್ಥೆ ಇದನ್ನು ನೀಡುತ್ತದೆ .  ಭಾರತದ ಸಂವಿಧಾನದ ಎಂಟನೆ ಅನುಚ್ಛೇದದಲ್ಲಿನ ಭಾಷೆಗಳಲ್ಲಿ ಮತ್ತು ಆಂಗ್ಲ ಭಾಷೆಯಲ್ಲಿ  ಬರೆಯುವ ಭಾರತೀಯ ಬರಹಗಾರರಿಗೆ ಮಾತ್ರ ಈ ಪ್ರಶಸ್ತಿಯನ್ನು ನೀಡಲಾಗುತ್ತದೆ, ಮರಣೋತ್ತರ 
ಅಥವಾ ಸ್ವಯಂ ನಾಮನಿರ್ದೇಶನಕ್ಕೂ ಸಹ ನೀಡಲಾಗುವುದಿಲ್ಲ .

ಲೇಖಕನ ಚಿಂತನಾಶೀಲಾ ಮತ್ತು ಉತ್ತಮ ಗ್ರಹಣ ಹೊಂದಿರುವ ಕೃತಿಗಳಿಗೆ ಈ ಪ್ರಶಸ್ತಿ ನೀಡಲಾಗುತ್ತದೆ. ಪ್ರಶಸ್ತಿಯು ₹ ೪ ಲಕ್ಷ ನಗದು,   ಪ್ರಶಸ್ತಿ ಫಲಕ, ಶಾಲು ಮತ್ತು ಸರಸ್ವತಿಯ ಮೂರ್ತಿ ಒಳಗೊಂಡಿರುತ್ತದೆ. ಮೊದಲ  ಪ್ರಶಸ್ತಿ  ೧೯೮೩ರಲ್ಲಿ ಪಟ್ಟಮಹಾದೇವಿ ಶಾಂತಲಾದೇವಿ  ಕನ್ನಡ ಕಾದಂಬರಿಗಾಗಿ ಸಿ.ಕೆ.ನಾಗರಾಜ ರಾವ್ ಅವರಿಗೆ  ನೀಡಲಾಯಿತು.

ಪುರಸ್ಕೃತರು

Notes

References
ಪೀಟರ್ ಡಿಂಕ್ಲೆಜ್

ಪೀಟರ್ ಹೇಡನ್ ಡಿಂಕ್ಲೇಜ್ (ಜನನ ಜೂನ್ 11, 1969) ಒಬ್ಬ ಅಮೇರಿಕದ ನಟ. ಅವರು ಎಲ್ಫ್ (2003), ಫೈ೦ಡ್ ಮಿ ಗಿಲ್ಟಿ (2006), ಅಂಡರ್ಡಾಗ್ (2007), ಡೆತ್ ಅಟ್ ಎ ಫ್ಯೂನರಲ್ (2010) ಮತ್ತು ಐಸ್ ಏಜ್: ಕಾಂಟಿನೆಂಟಲ್ ಡ್ರಿಫ್ಟ್ (2012) ಚಿತ್ರಗಳಲ್ಲಿನ ತಮ್ಮ ಪಾತ್ರಗಳಿಗೆ ಹೆಸರುವಾಸಿಯಾಗಿದ್ದಾರೆ . ಇವರು ಗೇಮ್ ಆಫ್ ಥ್ರೋನ್ಸ್ ನಲ್ಲಿ ಟಿರಿಯನ್ ಲಾನ್ನಿಸ್ಟರ್ ಪಾತ್ರಕ್ಕಾಗಿ  ಗೋಲ್ಡನ್ ಗ್ಲೋಬ್ ಪ್ರಶಸ್ತಿ ಮತ್ತು ಎಮ್ಮಿ ಪ್ರಶಸ್ತಿಗಳಿಸಿದ್ದಾರೆ.

ಆರಂಭಿಕ ಜೀವನ 
ಪೀಟರ್ ಹೇಡನ್ ಡಿಂಕ್ಲೇಜ್ ಜೂನ್ 11, 1969 ರಂದು ನ್ಯೂ ಜರ್ಸಿಯದ ಮೊರಿಸ್ಟೌನ್ನಲ್ಲಿ ಜನಿಸಿದರು. ಹುಟ್ಟುತ್ತಲೆ  ಕುಬ್ಜತೆಗೆ ಕಾರಣವಾಗುವ ಅಹೊಂಡ್ರೊಪ್ಲಾಸಿಯಾ ಎ೦ಬ ಆನುವಂಶಿಕ ಅಸ್ವಸ್ಥತೆ ಹೊ೦ದಿದ್ದರು.   2005 ರಲ್ಲಿ ಅವರು ಎರಿಕಾ ಸ್ಮಿತ್ರನ್ನು ವಿವಾಹವಾದರು. ಅವರಿಗೆ ಒಬ್ಬ ಮಗಳಿದ್ದಾಳೆ. ಅವರು ಕ್ಯಾಥೊಲಿಕ್ . ಅವರು ಸಸ್ಯಾಹಾರಿ ಮತ್ತು ಪ್ರಾಣಿ ಹಕ್ಕುಗಳ ಬೆಂಬಲಿಗ ಮತ್ತು ಪ್ರತಿಪಾಲಕ.

References 

1969ರಲ್ಲಿ ಜನಿಸಿದವರು
ಮೂಗುತಿ

ಮೂಗುತಿಯು ಮೂಗಿನ ಮೇಲೆ ಧರಿಸಲಾದ ಒಂದು ಆಭರಣ.

ಪ್ರಾಚೀನ ಕಾಲದಿಂದ ಹೆಚ್ಚು ಸಾಮಾನ್ಯವಾಗಿ ಭಾರತೀಯ ಉಪಖಂಡದ ಮಹಿಳೆಯರೊಂದಿಗೆ ಸಂಬಂಧಿಸಲಾದ ಈ ಆಭರಣಗಳನ್ನು ಮೂಗಿನ ಹೊಳ್ಳೆಯ ಪಾರ್ಶ್ವದಲ್ಲಿನ ಒಂದು ಚುಚ್ಚುರಂಧ್ರದ ಮೂಲಕ ಲಗತ್ತಿಸಲಾಗುತ್ತದೆ. ಜಾಗತೀಕರಣ ಮತ್ತು ಭಾರತೀಯ ಫ಼್ಯಾಶನ್ ಹಾಗೂ ಸಂಸ್ಕೃತಿಯ ಹರಡುವಿಕೆಯ ಕಾರಣ, ಇತ್ತೀಚಿನ ದಶಕಗಳಲ್ಲಿ ಮೂಗಿನ ಹೊಳ್ಳೆಯನ್ನು ಚುಚ್ಚಿಸಿಕೊಳ್ಳುವುದು ವಿಶ್ವದಲ್ಲಿ ಜನಪ್ರಿಯವಾಗಿದೆ. ಮೂಗುತಿಯ ಮೇಲೆ ಸಣ್ಣ ರತ್ನಗಳು ಅಥವಾ ಗುಬುಟುಗಳು, ಅಥವಾ ಸರಳ ಉಂಗುರಗಳನ್ನು ಇಟ್ಟುಕೊಳ್ಳುವುದು ಸಹ ಫ಼್ಯಾಷನ್‍ಗಾರಿಕೆಯಾಗಿದೆ, ಬಹುತೇಕವಾಗಿ ವಿಶ್ವದ ಇತರ ಭಾಗಗಳಲ್ಲಿನ ಭಾರತೀಯರಲ್ಲದ ಯುವ ಮಹಿಳೆಯರಿಗಾಗಿ, ಅಮೇರಿಕಾ, ಜಪಾನ್ ,ಯೂರೋಪ್ ಸೇರಿದಂತೆ.

ಭಾರತದಲ್ಲಿ 
ಮೂಗಿನ ಎರಡು ಚುಚ್ಚುರಂಧ್ರಗಳ ಮೇಲೆ ರತ್ನಗಳನ್ನು ಇಟ್ಟುಕೊಳ್ಳುವುದು ದಕ್ಷಿಣ ಭಾರತೀಯ, ಪಶ್ತುನ್, ಪಂಜಾಬಿ, ರಾಜಸ್ಥಾನಿ ಮತ್ತು ನೇಪಾಳಿ ಜನಾಂಗೀಯ ಗುಂಪುಗಳಲ್ಲಿ ಸಾಮಾನ್ಯವಾಗಿದೆ. ಇವನ್ನು ನಥೋರಿ ಎಂದು ಕರೆಯಲಾಗುತ್ತದೆ ಮತ್ತು ೫೦೦೦ ವರ್ಷಗಳಷ್ಟುಹಿಂದೆ ಪಾರ್ವತಿ ಮತ್ತು ಕೃಷ್ಣನ ಮೂಲಕ ಚಿತ್ರಿಸಲಾಗಿತ್ತು. ಮಹಾರಾಷ್ಟ್ರದಲ್ಲಿ ಮಹಿಳೆಯರು ಮುಖದ ಪಾರ್ಶವನ್ನು ಮುಚ್ಚುವ ಒಂದು ದೊಡ್ಡ ನಥೋರಿಯನ್ನು ಧರಿಸುತ್ತಾರೆ. ಬಂಗಾಳಿ ಮಹಿಳೆಯರು ವಿವಾಹದ ಗುರುತನ್ನು ತೋರಿಸುವ ಮೂಗಿನ ವಿಭಾಜಕ ಭಿತ್ತಿಯನ್ನು ಚುಚ್ಚಿಸಿಕೊಳ್ಳಲು ಹೆಚ್ಚು ಇಷ್ಟಪಡುತ್ತಾರೆ.

ಹಿಂದಿಯಲ್ಲಿ ನಥ್ ಎಂದು ಕರೆಯಲ್ಪಡುವ ಮೂಗಿನ ಆಭರಣಗಳು ೯ ಮತ್ತು ೧೦ನೇ ಶತಮಾನದಲ್ಲಿ ಜನಪ್ರಿಯವಾದವು ಮತ್ತು ಮಹಿಳೆಯರ ವೈವಾಹಿಕ ಸ್ಥಿತಿಯ ವಿವಿಧ ಸಂಕೇತಗಳ ಭಾಗವಾದವು. ಇದು ಆರ್ಥಿಕ ಸ್ಥಾನಮಾನವನ್ನೂ ಪ್ರದರ್ಶಿಸುತ್ತಿತ್ತು; ರಾಣಿಯರು, ಮಂತ್ರಿಗಳ ಹೆಂಡತಿಯರು, ಮತ್ತು ಶ್ರೀಮಂತ ಕುಟುಂಬದ ಮಹಿಳೆಯರು ಮುತ್ತುಗಳು, ನೀಲಮಣಿ ಮತ್ತು ಕುಂದನ್‍ನ ನಥ್ ಧರಿಸುತ್ತಿದ್ದರು. ಇತರರು ಬೆಳ್ಳಿಯ ಮೂಗುತಿಗಳನ್ನು ಧರಿಸುತ್ತಿದ್ದರು. ೧೫ನೇ ಶತಮಾನದ ಕಡೆಗೆ, ಈ ಆಭರಣವು ಸಾಕಷ್ಟು ಜನಪ್ರಿಯವಾಯಿತು ಮತ್ತು ೧೭ನೇ-೧೮ನೇ ಶತಮಾನದ ಅವಧಿಯಲ್ಲಿ ಲವಂಗ, ಮುಳ್ಳುಗಳು, ಮೊಳೆಗಳನ್ನು ಬಳಸುವ ವ್ಯತ್ಯಯನಗಳನ್ನು ಕಂಡಿತು. ಸಮಕಾಲೀನ ಸಾಮಗ್ರಿಗಳು ಮತ್ತು ವಿನ್ಯಾಸಗಳಿರುವ ಆಧುನಿಕ ಮೂಗುತಿಗಳು ೨೦ನೇ ಶತಮಾನದಲ್ಲಿ ಬಂದವು.

ಉಲ್ಲೇಖಗಳು 

ಆಭರಣಗಳು
ಕಾತಿಯಾವಾರ್

ಕಾತಿಯಾವಾರ್  ( ಕಾಟಿಯಾವಾಡ್ ಎ೦ದೂ ಕರೆಯಲಾಗುತ್ತದೆ ) ಸೌರಾಷ್ಟ್ರದ ಭಾಗವಾಗಿರುವ ಪಶ್ಚಿಮ ಭಾರತದ ಒಂದು ಪರ್ಯಾಯ ದ್ವೀಪ .   ಇದು ಪಶ್ಚಿಮಕ್ಕೆ ಗಲ್ಫ್ ಕೊಲ್ಲಿಯನ್ನು, ದಕ್ಶಿಣಕ್ಕೆ ಅರಬ್ಬಿ ಸಮುದ್ರವನ್ನು ಹಾಗು ಆಗ್ನೇಯ ಮತ್ತು ಪೂರ್ವಕ್ಕೆ ಖಮ್ಬತ್ ಕೊಲ್ಲಿಯನ್ನು ಕರಾವಳಿ ಗಡಿಯನ್ನಾಗಿ ಹೊ೦ದಿದೆ.

ಕಥಿಯವಾರ್ ಪ್ರದೇಶದ ಜಿಲ್ಲೆಗಳು 
 ಆಮ್ರೇಲಿ
 ಬೊಟಾಡ್
 ಭಾವ್ನಗರ್
 ದೇವಭೂಮಿ ದ್ವಾರಕಾ
 ಗಿರ್ ಸೊಮ್ನಾಥ್
 ಜಾಮ್ನಗರ್
 ಜುನಾಗಡ್
 ಮೊರ್ಬಿ
 ಪೊರ್ಬ೦ದರ್
 ರಾಜ್ಕೋಟ್
 ಸುರೇ೦ದ್ರನಗರ

References
ಪಿಎಸ್‌ಎಲ್‌ವಿ–ಸಿ40

ಪಿಎಸ್‌ಎಲ್‌ವಿ–ಸಿ40 (ಕಾರ್ಟೊಸ್ಯಾಟ್–2’ ಸರಣಿ ಉಪಗ್ರಹವೆಂದು ಸಹ ಕರೆಯಲ್ಪಡುತ್ತದೆ) ಇದು XL ಸಂರಚನೆಯಲ್ಲಿ ಭಾರತೀಯ ಪೋಲಾರ್ ಸ್ಯಾಟಲೈಟ್ ಲಾಂಚ್ ವೆಹಿಕಲ್ (ಪಿಎಸ್ಎಲ್ವಿ) ಕಾರ್ಯಕ್ರಮದ 42 ನೇ ಮಿಷನ್ ಆಗಿತ್ತುಪಿಎಸ್ಎಲ್ವಿ- C40 ಸೂರ್ಯನ ಸಮಕಾಲಿಕ ಕಕ್ಷೆಗಳಲ್ಲಿ 31 ಉಪಗ್ರಹಗಳನ್ನು ಯಶಸ್ವಿಯಾಗಿ ಸತೀಶ್ ಧವನ್ ಬಾಹ್ಯಾಕಾಶ ಕೇಂದ್ರದಿಂದ ನಡೆಸಿತು ಮತ್ತು ನಿಯೋಜಿಸಿತು.

ಕಾರ್ಟೊಸ್ಯಾಟ್–2 ಅತ್ಯಾಧುನಿಕ ದೂರ ಸಂವೇದಿ ಉಪಗ್ರಹವಾಗಿದೆ . ನಿಗದಿತ ಸ್ಥಳವೊಂದರ ಸ್ಪಷ್ಟ ಹಾಗೂ ಅತ್ಯುತ್ತಮ ಗುಣಮಟ್ಟದ ಚಿತ್ರಗಳನ್ನು ಒದಗಿಸುವುದು ಇದರ ಮೊದಲ ಆದ್ಯತೆ.ಉಪಗ್ರಹಗಳು ಒದಗಿಸುವ ಉತ್ತಮ ಗುಣಮಟ್ಟದ ಚಿತ್ರಗಳಿಂದ ಗಡಿಯಲ್ಲಿ ಅತ್ಯುತ್ತಮ ನಿಗಾ ವ್ಯವಸ್ಥೆ ರೂಪಿಸಲು ನೆರವಾಗಲಿದೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ಬಾಹ್ಯಾಕಾಶ ನೌಕೆಗಳು
ಸೌರಾಷ್ಟ್ರ

ಸೌರಾಷ್ಟ್ರ  ಅರಬ್ಬಿ ಸಮುದ್ರ ತೀರದಲ್ಲಿದುವ ಪಶ್ಚಿಮ ಭಾರತದ ಒಂದು ಪರ್ಯಾಯ ದ್ವೀಪ .  11 ಜಿಲ್ಲೆಗಳನ್ನು ಹೊ೦ದಿರುವ ಈ ಪ್ರಾ೦ತ್ಯ  ಗುಜರಾತ್ ರಾಜ್ಯದ ಮೂರನೇ ಒಂದು ಭಾಗವನ್ನು ಇದು ಒಳಗೊಂಡಿದೆ

ಸ್ಥಳ 
ಸೌರಾಷ್ಟ್ರ ಪರ್ಯಾಯ ದ್ವೀಪವು ದಕ್ಷಿಣ ಮತ್ತು ನೈರುತ್ಯಕ್ಕೆ ಅರಬ್ಬಿ ಸಮುದ್ರ, ವಾಯುವ್ಯಕ್ಕೆ ಕಚ್ ಕೊಲ್ಲಿ ಮತ್ತು ಪೂರ್ವಕ್ಕೆ    ಖಂಬತ್ ಕೊಲ್ಲಿಯನ್ನು ಹೊ೦ದಿದೆ.  

ಈ ಪರ್ಯಾಯ ದ್ವೀಪವನ್ನು ಕೆಲವೊಮ್ಮೆ ಕಾತಿಯಾವಾರ್ ಎಂದು ಸಹ ಕರೆಯಲಾಗುತ್ತದೆ.

ಜಿಲ್ಲೆಗಳು 
ಸೌರಾಷ್ಟ್ರಾ ಪ್ರದೇಶವು ಈಗಿನ ಗುಜರಾತ್ ರಾಜ್ಯದ ನೈಋತ್ಯ ಭಾಗವನ್ನು ಒಳಗೊಂಡಿದೆ 
 ದೇವಭೂಮಿ ದ್ವಾರಕಾ
 ಜಾಮ್ನಗರ್
 ಮೊರ್ಬಿ
 ರಾಜ್ಕೋಟ್
 ಪೊರ್ಬ೦ದರ್
 ಜುನಾಗಡ್
 ಗಿರ್ ಸೊಮ್ನಾಥ್
 ಆಮ್ರೇಲಿ
 ಭಾವ್ನಗರ್
 ಬೊತಡ್
 ಸುರೇ೦ದ್ರನಗರ
 ಅಹಮದಾಬಾದ್ (ಭಾಗ) {ಧ೦ಧುಕಾ ತಾಲೂಕು}
ಇದರ ಜೊತೆಗೆ, ಈ ಪ್ರದೇಶವು ಹಿ೦ದೆ ದಾಮನ್ ಮತ್ತು ದಿಯು ಕೇಂದ್ರಾಡಳಿತ ಪ್ರದೇಶದ ದಿಯು ಜಿಲ್ಲೆಯನ್ನು  ಒಳಗೊ೦ಡಿತ್ತು .
ಪೊರ್ಬಂದರ್

ಪೊರ್ಬಂದರ್ ಪಶ್ಚಿಮ ಭಾರತದ ಗುಜರಾತ್ ರಾಜ್ಯದ 33 ಜಿಲ್ಲೆಗಳಲ್ಲಿ ಒಂದು. ಜಿಲ್ಲೆಯು 2,316 ಚದರ ಕಿಲೋಮೀಟರ್ ಪ್ರದೇಶವನ್ನು ಹೊಂದಿ ಇದು 5.85,449(೨೦೧೧)  ಜನಸಂಖ್ಯೆಯನ್ನು ಹೊಂದಿದೆ. ಕಾತಿಯಾವಾರ್ ಪರ್ಯಾಯ ದ್ವೀಪದಲ್ಲಿರುವ ಇದು,ಜುನಾಗಡ ಜಿಲ್ಲೆಯಿ೦ದ ಬೇರಾಗಿಸಿ ಈ ಜಿಲ್ಲೆಯನ್ನು ರಚಿಸಲಾಯಿತು. ಪೊರ್ಬಂದರ್ ನಗರ ಈ ಜಿಲ್ಲೆಯ ಆಡಳಿತ ಕೇಂದ್ರ. ಜಿಲ್ಲೆಯ ಉತ್ತರಕ್ಕೆ ಜಾಮ್ನಗರ್ ಮತ್ತು ದೇವಭೂಮಿ ದ್ವಾರಕ, ಪೂರ್ವಕ್ಕೆ ಜುನಾಗಧ್ ಮತ್ತು ರಾಜ್ಕೋಟ್ ಜಿಲ್ಲೆ ಹಾಗು ಪಶ್ಚಿಮ ಮತ್ತು ದಕ್ಷಿಣಕ್ಕೆ ಅರಬ್ಬೀ ಸಮುದ್ರವನ್ನು ಹೊ೦ದಿದೆ.

ಇತಿಹಾಸ 
ಪೊರ್ಬ೦ದರ್ ಮಹಾತ್ಮ ಗಾ೦ಧಿಯ ಜನ್ಮಸ್ಥಳ. ಮಹಾಭಾರತದಲ್ಲಿಯೂ ಸಹ ಪೊರ್ಬ೦ದರ್ ಉಲ್ಲೇಖವಿದ್ದು , ಕೃಷ್ಣನ ಬಾಲ್ಯ ಸ್ನೇಹಿತ ಸುಧಾಮನ ಊರು ಎ೦ದು ಹೇಳಲಾಗಿದೆ.

ಆಡಳಿತ 
3 ತಾಲ್ಲೂಕುಗಳು : ಪೊರ್ಬ೦ದರ್ , ರನಾವವ್ , ಕುಟಿಯಾನ

ಆರ್ಥಿಕತೆ

ಕೃಷಿ 
ಪೋರಬಂದರ್ ಜಿಲ್ಲೆಯಲ್ಲಿ ಉತ್ಪತ್ತಿಯಾಗುವ ಪ್ರಮುಖ ಬೆಳೆಗಳು: ಹತ್ತಿ, ಕಡಲೆಕಾಯಿ, ಜೋಳ, ಗೋಧಿ

ಬಾಹ್ಯ ಕೊಂಡಿಗಳು 
 ಅಧಿಕೃತ ಜಾಲತಾಣ 
 Places in Porbandar
ಗುಜರಾತದ ಜಿಲ್ಲೆಗಳು
ಭಾರತದ ಜಿಲ್ಲೆಗಳು
ಸೌತ್ವೆಸ್ಟ್ ಏರ್ಲೈನ್ಸ್

Coordinates: 32°50′48″N 96°51′40″W﻿ / ﻿32.8467°N 96.861°W﻿ / 32.8467; -96.861﻿ (Southwest Airlines Headquarters)
Coordinates not on Wikidata
ಸೌತ್‌ವೆಸ್ಟ್ ಏರ್‌ಲೈನ್ಸ್ ಅಮೇರಿಕಾದ ಪ್ರಮುಖ ವಿಮಾನಯಾನ ಸಂಸ್ಥೆ. ಪ್ರಧಾನ ಕಚೇರಿ ಡಲ್ಲಾಸ್‌ನ ಟೆಕ್ಸಾಸ್ ನಲ್ಲಿದ್ದು ಅತ್ಯಂತ ಕಡಿಮೆ ವೆಚ್ಚದ ವಿಮಾನಯಾನ ಸಂಸ್ಥೆ ಎಂದು ಹೆಸರುಮಾಡಿದೆ.</big>

೧೯೬೭ ರಲ್ಲಿ ಹೆರ್ಬ್ ಕೆಲ್ಲೆಹೆರ್ ಎರ್ ಸೌತ್ವೆಸ್ಟ್ ಎಂಬ ಹೆಸರಿನಲ್ಲಿ ಈ ವಿಮಾನಯಾನ ಸ೦ಸ್ಥೆಯನ್ನು ಸ್ಥಾಪಿಸಿದರು ನಂತರ ಸೌತ್ವೆಸ್ಟ್ ಏರ್ಲೈನ್ಸ್ ಎಂದು ಬದಲಿಸಲಾಯಿತು. ಈ  ಸ೦ಸ್ಥೆಯಲ್ಲಿ ೫೫೦೦೦ಕ್ಕೂ ಹೆಚ್ಚಿನ ನೌಕರರಿದ್ದು, ಪ್ರತಿದಿನ ೪೦೦೦ಕ್ಕೂ ಹೆಚ್ಚು ವಿಮಾನ ಹಾರಾಟವನ್ನು ನಡೆಸುತ್ತದೆ.

ಪ್ರಧಾನ ಕಚೇರಿ 
ಪ್ರಧಾನ ಕಚೇರಿ ಡಲ್ಲಾಸ್ ನ ಟೆಕ್ಸಾಸ್ ನಲ್ಲಿದೆ.

ಉದ್ಯೋಗ 
ಸೆಪ್ಟೆಂಬರ್ 30, 2017 ರ ವೇಳೆಗೆ,ಸೌತ್ವೆಸ್ಟ್ ಏರ್ಲೈನ್ಸ್  ಸಂಸ್ಥೆಯು 56,000 ಉದ್ಯೋಗಿಗಳನ್ನು ಹೊಂದಿದೆ. ಗ್ಯಾರಿ ಸಿ. ಕೆಲ್ಲಿ  ಇದರ ಅಧ್ಯಕ್ಷರು ಮತ್ತು ಸಿಇಒ .

ಉಲ್ಲೇಖಗಳು
ಏರ್ ಇಂಡಿಯಾ



ರಾಷ್ಟ್ರೀಯ ವಿಮಾನಯಾನ ಸಂಸ್ಥೆ
 ಏರ್ ಇಂಡಿಯಾ  (AI/AIC) ಭಾರತದ ರಾಷ್ಟ್ರೀಯ ವಿಮಾನಯಾನ ಸಂಸ್ಥೆಯಾಗಿದೆ. ಸರ್ಕಾರಿ ಸ್ವಾಮ್ಯದ ಉದ್ಯಮವಾದ ಏರ್ ಇಂಡಿಯಾ ಲಿಮಿಟೆಡ್ ಒಡೆತನದಲ್ಲಿದೆ.    ಏರ್ ಇಂಡಿಯಾ ನ್ಯಾಷನಲ್ ಏವಿಯೇಷನ್ ಕಂಪನಿ ಆಫ್ ಇಂಡಿಯಾ ಲಿಮಿಟೆಡ್ ನ ಭಾಗವಾಗಿದೆ .  ನಾಲ್ಕು ಖಂಡಗಳಾದ್ಯಂತ ಏರ್ ಇಂಡಿಯಾವು ಸುಮಾರು 60 ಕ್ಕೂ ಹೆಚ್ಚು ಅಂತಾರಾಷ್ಟ್ರೀಯ ಸ್ಥಳಗಳಿಗೆ ಸೇವೆ ಸಲ್ಲಿಸುತ್ತದೆ. ಈ ವಿಮಾನಯಾನ ಸಂಸ್ಥೆಯನ್ನು 1932ರಲ್ಲಿ ಜೆ.ಆರ್.ಡಿ. ಟಾಟಾ ರವರು  ಟಾಟಾ  ಏರ್ಲೈನ್ಸ್  ಎ೦ದು  ಸ್ಥಾಪಿಸಿದರು. ಮೊದಲ  ವಾಯುಯಾನವನ್ನು  ಸ್ವತಃ ಟಾಟಾ ಅವರೇ  ಕರಾಚಿಯಿ೦ದ ಬಾ೦ಬೆಯ  ಜುಹು ಏರೋಡ್ರೋಮ್ ಗೆ  ಮಾಡಿದರು,  ನಂತರ ಮದ್ರಾಸ್ ಗೆ ಮುಂದುವರಿಯಿತು. 1946 ರಲ್ಲಿ ಕಂಪೆನಿಯ ಹೆಸರು ಏರ್ ಇಂಡಿಯಾ ಇಂಟರ್ನ್ಯಾಷನಲ್ ಆಗಿ ಬದಲಾಯಿತು. ಇದರ ಹೆಸರು 1953 ರಲ್ಲಿ ಪ್ರಸಕ್ತ ಹೆಸರು ಏರ್ ಇಂಡಿಯಾ  ಎ೦ದು ಬದಲಾಯಿತು .ಆ ಹೊತ್ತಿಗೆ ಏರ್ ಇಂಡಿಯಾವು ಭಾರತ ಸರಕಾರದ ಒಡೆತನದಲ್ಲಿತ್ತು.  1999 ರಿಂದ ಏರ್ ಇಂಡಿಯಾ ಮತ್ತು ಇಂಡಿಯನ್ ಏರ್ಲೈನ್ಸ್ಗಳನ್ನು ವಿಲೀನಗೊಳಿಸಲು ಬಹಳಷ್ಟು ಪ್ರಯತ್ನಗಳು ನಡೆಯಿತು. ಏರ್ ಇಂಡಿಯಾ ವಿಲೀನವನ್ನು ಲೆಕ್ಕಿಸದೆ ತನ್ನ ಹೆಸರನ್ನು ಇಟ್ಟುಕೊಂಡಿತು. ಇಂಡಿಯನ್ ಏರ್ಲೈನ್ಸ್ನೊಂದಿಗೆ ವಿಲೀನಗೊಂಡ ನಂತರ ಅದು ನಷ್ಟ ಅನುಭವಿಸಿತು. ಮುಂದುವರಿಯಿತು. 1946 ರಲ್ಲಿ ಕಂಪೆನಿಯ ಹೆಸರು ಏರ್ ಇಂಡಿಯಾ ಇಂಟರ್ನ್ಯಾಷನಲ್ ಆಗಿ ಬದಲಾಯಿತು. ಇದರ ಹೆಸರು 1953 ರಲ್ಲಿ ಪ್ರಸಕ್ತ ಹೆಸರು ಏರ್ ಇಂಡಿಯಾ  ಎ೦ದು ಬದಲಾಯಿತು .ಆ ಹೊತ್ತಿಗೆ ಏರ್ ಇಂಡಿಯಾವು ಭಾರತ ಸರಕಾರದ ಒಡೆತನದಲ್ಲಿತ್ತು.  1999 ರಿಂದ ಏರ್ ಇಂಡಿಯಾ ಮತ್ತು ಇಂಡಿಯನ್ ಏರ್ಲೈನ್ಸ್ಗಳನ್ನು ವಿಲೀನಗೊಳಿಸಲು ಬಹಳಷ್ಟು ಪ್ರಯತ್ನಗಳು ನಡೆಯಿತು. ಏರ್ ಇಂಡಿಯಾ ವಿಲೀನವನ್ನು ಲೆಕ್ಕಿಸದೆ ತನ್ನ ಹೆಸರನ್ನು ಇಟ್ಟುಕೊಂಡಿತು. ಇಂಡಿಯನ್ ಏರ್ಲೈನ್ಸ್ನೊಂದಿಗೆ ವಿಲೀನಗೊಂಡ ನಂತರ ಅದು ನಷ್ಟ ಅನುಭವಿಸಿತು.

ಏರ್ ಇಂಡಿಯಾ ಮಾರಾಟ
ಸರ್ಕಾರ,, ಹಲವು ವರ್ಷಗಳಿಂದ ನಷ್ಟದಲ್ಲೇ ನಡೆಯುತ್ತಿರುವ ‘ಏರ್‌ ಇಂಡಿಯಾ’ ಸಂಸ್ಥೆಯನ್ನು ಪೂರ್ಣ ಪ್ರಮಾಣದಲ್ಲಿ ಮಾರಾಟ ಮಾಡಲು ಸರ್ಕಾರ ತೀರ್ಮಾನಿಸಿದೆ. ಈ ಕುರಿತು ಆಸಕ್ತರಿಂದ ಬಿಡ್‌ ಆಹ್ವಾನಿಸಲಾಗಿದೆ. ಸರ್ಕಾರವು ಶೇ 100ರಷ್ಟು ಪಾಲು ಮಾರಾಟ ಮಾಡುವುದಾಗಿ ಮತ್ತು ಸಾಲದ ಹೊರೆಯಲ್ಲೂ ಸ್ವಲ್ಪ ಪ್ರಮಾಣವನ್ನು ತಾನೇ ಹೊರುವುದಾಗಿ ಹೇಳಿದೆ. ಎಐ ಖಾಸಗೀಕರಣ ಯತ್ನವು ರಾಷ್ಟ್ರ ವಿರೋಧಿ ಕೃತ್ಯವಾಗಿದ್ದು, ಮಾರಾಟ ವಿರೋಧಿಸಿ ಕೋರ್ಟ್‌ಗೆ ಹೋಗಬೇಕಾದೀತು- ಸುಬ್ರಮಣಿಯನ್‌ ಸ್ವಾಮಿ, ಬಿಜೆಪಿ ಸಂಸದ.

ಇದನ್ನು ಸಹ ನೋಡಿ 
 ಭಾರತದ ಏರ್ಲೈನ್ಸ್ ಪಟ್ಟಿ
 ಭಾರತದಲ್ಲಿನ ವಿಮಾನ ನಿಲ್ದಾಣಗಳ ಪಟ್ಟಿ
 ಸರ್ಕಾರದ ಬಿಳಿಯಾನೆ ಏರ್‌ ಇಂಡಿಯಾ;ಪ್ರಜಾವಾಣಿ;d: 29 ಜನವರಿ 2020,

ಉಲ್ಲೇಖಗಳು
ಬಂಗಾರ s\o ಬಂಗಾರದ ಮನುಷ್ಯ

ಬಂಗಾರ s/o Bangarada Manushya (English: Gold, son of golden man) 2017ರ ಯೋಗಿ ಜಿ ರಾಜ್ ನಿರ್ದೇಶನದ ಮತ್ತು ಜಯಣ್ಣ ಕಂಬೈನ್ಸ್ ಅಡಿಯಲ್ಲಿ ಜಯಣ್ಣ ಮತ್ತು ಭೋಗೇಂದ್ರ ನಿರ್ಮಾಣದ ಭಾರತೀಯ  ಕನ್ನಡ ಚಿತ್ರ .  ಶಿವ ರಾಜ್ ಕುಮಾರ್ ಮತ್ತು ವಿದ್ಯಾ ಪ್ರದೀಪ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ವಿ.ಹರಿಕೃಷ್ಣ ಚಿತ್ರಕ್ಕೆ ಸಂಗೀತ ಸಂಯೊಜಿಸಿದ್ದಾರೆ, ಜೈ ಆನಂದ್ ರವರ ಛಾಯಾಗ್ರಹಣ ಚಿತ್ರಕ್ಕಿದೆ.

ಚಿತ್ರದ ಮೊದಲ ಟೀಸರ್ ಶಿವರಾತ್ರಿ ಹಬ್ಬದ ದಿನ ಬಿಡುಗಡೆಯಾಯಿತು. ಸಹೋದರ ಪುನೀತ್ ರಾಜ್ ಕುಮಾರ್ ರವರ ರಾಜಕುಮಾರ ಚಿತ್ರದೊಂದಿಗೆ  24 ಮಾರ್ಚ್ 2016ರಂದು ಮೊದಲ ಟ್ರೈಲರ್ ಬಿಡುಗಡೆಯಾಯಿತು.  ಬೆಂಗಳೂರು, ಮೈಸೂರು ಮತ್ತು ಮಿಲನ್ ನಲ್ಲಿ ಚಿತ್ರೀಕರಣ ನಡೆಯಿತು. ಮತ್ತು 19 ಮೇ 2017ರಂದು ಬಿಡುಗಡೆಯಾಯಿತು .

ತಾರಾಗಣ 

 ಶಿವರಾಜಕುಮಾರ
 ವಿದ್ಯಾ ಪ್ರದೀಪ
 ಶರತ್ ಲೋಹಿತಾಶ್ವ
 ಶ್ರೀನಿವಾಸ ಮೂರ್ತಿ
 ಮೈಕೋ ನಾಗರಾಜ
 ಶ್ರೀನಾಥ

ಕನ್ನಡ ಚಲನಚಿತ್ರಗಳು
ವರ್ಷ-೨೦೧೭ ಕನ್ನಡಚಿತ್ರಗಳು
ಬೀಸಣಿಗೆ

ಬೀಸಣಿಗೆಯು ತಮ್ಮನ್ನು ತಂಪಾಗಿಸುವ ಅಥವಾ ದಣಿವಾರಿಸುವ ಉದ್ದೇಶಕ್ಕಾಗಿ ವಾಯುಪ್ರವಾಹವನ್ನು ಪ್ರಚೋದಿಸಲು ಬಳಸಲಾಗುವ ಒಂದು ಸಾಧನ. ಹಿಂದೆ ಮುಂದೆ ಬೀಸಲಾದ ಯಾವುದೇ ಅಗಲವಾದ, ಚಪ್ಪಟೆ ಮೇಲ್ಮೈಯು ಸಣ್ಣ ವಾಯುಪ್ರವಾಹವನ್ನು ಸೃಷ್ಟಿಸುತ್ತದೆ ಮತ್ತು ಹಾಗಾಗಿ ಅದನ್ನು ಒಂದು ಮೂಲಭೂತ ಬೀಸಣಿಗೆ ಎಂದು ಪರಿಗಣಿಸಬಹುದು. ಸಾಮಾನ್ಯವಾಗಿ, ಉದ್ದೇಶ-ನಿರ್ಮಿತ ಕೈಯಲ್ಲಿ ಹಿಡಿಯಬಹುದಾದ ಬೀಸಣಿಗೆಗಳು ವೃತ್ತದ ಖಂಡದಂತಹ ಆಕಾರ ಹೊಂದಿರುತ್ತವೆ ಮತ್ತು ತೆಳು ವಸ್ತುವಿನಿಂದ (ಕಾಗದ ಅಥವಾ ಗರಿಗಳು) ನಿರ್ಮಿತವಾಗಿರುತ್ತವೆ ಮತ್ತು ಇವನ್ನು ಪಟ್ಟಿಗಳ ಮೇಲೆ ಕೂರಿಸಲಾಗಿರುತ್ತದೆ ಮತ್ತು ಒಂದು ತಿರುಗುಗೂಟದ ಸುತ್ತ ತಿರುಗುತ್ತವೆ ಮತ್ತು ಹಾಗಾಗಿ ಬಳಕೆಯಲ್ಲಿ ಇಲ್ಲದಿದ್ದಾಗ ಇದನ್ನು ಮುಚ್ಚಬಹುದು.

ಬೀಸಣಿಗೆಯ ಚಲನೆಯು ಚರ್ಮದ ಮೇಲೆ ವಾಯುಪ್ರವಾಹವನ್ನು (ಇದು ಪ್ರತಿಯಾಗಿ ಚರ್ಮದ ಮೇಲಿನ ಬೆವರಿನ ಹನಿಗಳ ಬಾಷ್ಪೀಕರಣ ಪ್ರಮಾಣವನ್ನು ಹೆಚ್ಚಿಸುತ್ತದೆ) ಹೆಚ್ಚಿಸುವ ಮೂಲಕ ತಂಪನ್ನು ಒದಗಿಸುತ್ತದೆ. ಇದು ಚರ್ಮವನ್ನು ಆವರಿಸಿರುವ, ಮೈ ಶಾಖದಿಂದ ಉತ್ಪತ್ತಿಯಾದ ಬೆಚ್ಚಗಿನ ಗಾಳಿಯನ್ನು ಸ್ಥಳಾಂತರ ಮಾಡಿ ಶಾಖ ಸಂವಹನವನ್ನೂ ಹೆಚ್ಚಿಸುತ್ತದೆ. ನೀರಿನ ಬಾಷ್ಪೀಕರಣದ ಸುಪ್ತ ಶಾಖದ ಕಾರಣದಿಂದ ಈ ಬಾಷ್ಪೀಕರಣವು ತಂಪಾಗಿಸುವ ಪರಿಣಾಮವನ್ನು ಹೊಂದಿರುತ್ತದೆ. ಬೀಸಣಿಗೆಗಳು ಒಯ್ಯಲು ಅನುಕೂಲಕರವಾಗಿರುತ್ತವೆ, ವಿಶೇಷವಾಗಿ ಮಡಚಬಹುದಾದ ಬೀಸಣಿಗೆಗಳು.

ಮಡಚಬಹುದಾದ ಬೀಸಣಿಗೆಗಳ ಜೊತೆಗೆ, ಬಾಗದ ಕೈ ಪರದೆ ಬೀಸಣಿಗೆಯೂ ಉನ್ನತ ವರ್ಗದವರಲ್ಲಿ ಬಹಳ ಅಲಂಕಾರದ ಮತ್ತು ಬಯಕೆಯ ವಸ್ತುವಾಗಿತ್ತು. ಇದರ ಉದ್ದೇಶ ಭಿನ್ನವಾಗಿದೆ ಏಕೆಂದರೆ ಇವನ್ನು ಒಯ್ಯುವುದು ಹೆಚ್ಚು ತೊಂದರೆದಾಯಕ. ಇವನ್ನು ಸೂರ್ಯ ಅಥವಾ ಬೆಂಕಿಯ ಝಳದಿಂದ ಮಹಿಳೆಯ ಮುಖವನ್ನು ಕಾಪಾಡಲು ಹೆಚ್ಚಾಗಿ ಬಳಸಲಾಗುತ್ತಿತ್ತು.

ಬೀಸಣಿಗೆಯನ್ನು ಪ್ರಾಚೀನ ಗ್ರೀಸ್‍ನಲ್ಲಿ ಕನಿಷ್ಠಪಕ್ಷ ಕ್ರಿ.ಪೂ. ೪ನೇ ಶತಮಾನದಿಂದ ಬಳಸಲಾಗುತ್ತಿತ್ತು ಎಂದು ಪುರಾತತ್ವ ಅವಶೇಷಗಳು ಮತ್ತು ಪ್ರಾಚೀನ ಪಠ್ಯಗಳು ತೋರಿಸುತ್ತವೆ. ಯೂರೋಪ್‍ನ ಅತ್ಯಂತ ಮುಂಚಿನ ಬೀಸಣಿಗೆಯೆಂದರೆ ೬ನೇ ಶತಮಾನದ್ದೆಂದು ಕಾಲನಿರ್ಧಾರ ಮಾಡಲಾಗಿರುವ ಫ಼್ಲಬೆಲಮ್. ಇದನ್ನು ಧಾರ್ಮಿಕ ಸಮಾರಂಭಗಳಲ್ಲಿ ಪವಿತ್ರೀಕರಿಸಿದ ಬ್ರೆಡ್ ಹಾಗೂ ವೈನ್‍ನಿಂದ ಕೀಟಗಳನ್ನು ಓಡಿಸಲು ಬಳಸಲಾಗುತ್ತಿತ್ತು. ಯೂರೋಪ್‍ನಲ್ಲಿ ಬೀಸಣಿಗೆಗಳು ಮಧ್ಯಯುಗದ ಉತ್ತರಾರ್ಧದಲ್ಲಿ ಬಳಕೆಯಲ್ಲಿರಲಿಲ್ಲ ಮತ್ತು ೧೩ನೇ ಹಾಗೂ ೧೪ನೇ ಶತಮಾನಗಳಲ್ಲಿ ಪುನಃಪರಿಚಯಿಸಲ್ಪಟ್ಟವು. ಪೋರ್ಚುಗೀಸ್ ವ್ಯಾಪಾರಿಗಳು ಅವನ್ನು ಚೀನಾ ಮತ್ತು ಜಪಾನ್‍ನಿಂದ ೧೬ನೇ ಶತಮಾನದಲ್ಲಿ ತಂದರು ಮತ್ತು ಸಾಮಾನ್ಯವಾಗಿ ಬೀಸಣಿಗೆಗಳು ಜನಪ್ರಿಯವಾದವು. ಯೂರೋಪ್‍ನ ಬ್ರ್ಯಾಂಡ್‍ಗಳು ಹೆಚ್ಚು ಆಧುನಿಕ ವಿನ್ಯಾಸಗಳನ್ನು ಪರಿಚಯಿಸಿವೆ ಮತ್ತು ಬೀಸಣಿಗೆಯು ಆಧುನಿಕ ಫ಼್ಯಾಷನ್‍ನೊಂದಿಗೆ ಕೆಲಸಮಾಡುವುದನ್ನು ಸಾಧ್ಯವಾಗಿಸಿವೆ.

ಉಲ್ಲೇಖಗಳು 

ಫ್ಯಾಶನ್‌ನ ವಸ್ತುಗಳು
ಮನಿಷ್ ಘಟಕ್

ಮನಿಶ್ ಘಾಟಾಕ್ (೧೯೦೨-೧೯೭೯) ಒಬ್ಬ ಬೆಂಗಾಳಿ ಕವಿ ಮತ್ತು ಕಾದಂಬರಿಕಾರ. ಇವರು ಕಲ್ಲೋಳ್ ಯುಗದ ಸಾಹಿತಿ ಆಗಿದ್ದರು.

ವೈಯಕ್ತಿಕ ಜೀವನ 
ಮನಿಷ್ ಘಟಕ್ ಪೋಷಕರು ಸುರೇಶ್ ಚಂದ್ರ ಘಟಕ್ ಮತ್ತು ಇಂದುಬಾಲ ದೇವಿ. ಖ್ಯಾತ ಬಂಗಾಳಿ ಚಿತ್ರ ನಿರ್ದೇಶಕ ರಿತ್ವಿಕ್ ಘಟಕ್ ಅವರ ಕಿರಿಯ ಸಹೋದರ. ಘಟಕ್ ಧರಿತ್ರಿದೇವಿಯವರನ್ನು ಮದುವೆಯಾದರು, ಧರಿತ್ರಿದೇವಿಯವರು ಚೌದರಿ ಕುಟುಂಬದವರು. ಮಹಾಶ್ವೇತಾ ದೇವಿ ಅವರ ಹಿರಿಯ ಮಗಳು. ಅವರ ಹಿರಿಯ ಮೊಮ್ಮಗ, ಮಹಾಶ್ವೇತಾ ದೇವಿಯವರ ಮಗ, ನಬರುಣ್ ಬಟ್ಟಾಚಾರ್ಯ ಸಹ ಒಂದು ಬಹಳ ಪ್ರಸಿದ್ಧ ಬರಹಗಾರ. 

ಇವರು ಕಲ್ಲೋಳ್ ಯುಗದ ಸಾಹಿತಿ ಆಗಿದ್ದರು. ಕಲ್ಲೋಳ್ ಯುಗದ ಇತರ ಪ್ರಸಿದ್ಧ ಬರಹಗಾರರು ಪ್ರೇಮೇಂದ್ರ ಮಿತ್ರ, ಅಚಿಂತ್ಯಕುಮಾರ್ ಸೆನ್‌ಗುಪ್ತ, ಬುದ್ಧದೇಬ್ ಬಾಸು ಮತ್ತು ನಜ಼್ರುಲ್ ಇಸ್ಲಾಮ್.

ಪುಸ್ತಕಗಳು 
 ಪಟಲ್ದಂಗರ್ ಪಾಂಚಾಲಿ (ಒಂದು ಪುಸ್ತಕ ಸಣ್ಣ ಕಥೆಗಳು)
 ಕಂಖಲ್ (ಕಾದಂಬರಿ)
 ಶಿಲಾಲಿಪಿ(ಪುಸ್ತಕ ಕವಿತೆ)
 ಸಂಧ್ಯಾ(ಪುಸ್ತಕ ಕವಿತೆ)

ಉಲ್ಲೇಖಗಳು 

೧೯೦೨ ಜನನ
೧೯೭೯ ನಿಧನ
ಬೆಂಗಾಳಿ ಬರಹಗಾರರು
ಗುಡವಿ ಪಕ್ಷಿಧಾಮ

ಗುಡವಿ ಪಕ್ಷಿಧಾಮ  ಭಾರತದ ಕರ್ನಾಟಕ ರಾಜ್ಯದ ಸಾಗರ ಸಬ್ಡಿವಿಷನ್ ನ ಸೊರಬ ತಾಲ್ಲೂಕಿನಲ್ಲಿದೆ.ಗುಡವಿ ಪಕ್ಷಿ ಧಾಮವು ಸೊರಬ ತಾಲೂಕಿನ ಗುಡಾವಿಯಲ್ಲಿರುವ ಬನವಾಸಿ ರಸ್ತೆಯಲ್ಲಿದೆ, ಇದು ಸೊರಬ ಪಟ್ಟಣದಿಂದ 16 ಕಿ.ಮೀ ದೂರದಲ್ಲಿದೆ.
ಪಕ್ಷಿಧಾಮವು ಕರ್ನಾಟಕದ ಅತ್ಯುತ್ತಮ ಐದು ಭಾಗಗಳಲ್ಲಿ ಒಂದಾಗಿದೆ.ಇದು 0.74 ಚದರ ಕಿಮೀ ವಿಸ್ತೀರ್ಣದಲ್ಲಿ ಹರಡಿದೆ.
ಸಮೀಕ್ಷೆಯ ಪ್ರಕಾರ, 487 ಕುಟುಂಬಗಳಿಗೆ ಸೇರಿದ 217 ವಿವಿಧ ಜಾತಿಯ ಪಕ್ಷಿಗಳು ಈ ಸ್ಥಳದಲ್ಲಿ ಕಂಡುಬರುತ್ತವೆ.  ನೈಸರ್ಗಿಕ ಕೆರೆ ಮತ್ತು ಮರಗಳು ಈ ಪಕ್ಷಿಗಳಿಗೆ ಆಶ್ರಯ ನೀಡುತ್ತವೆ.ಸುಂದರವಾದ ಗುಡವಿ ಸರೋವರದ ಮರಗಳು ತನ್ನ ದಂಡೆಗಳ  ಉದ್ದಕ್ಕೂ ಸುಂದರವಾದ ದೃಶ್ಯವಾಗಿದೆ.
ಇದು ಒಂದು ಸಣ್ಣ ಕಾಲೋಚಿತ ಸರೋವರವಾಗಿದ್ದು, ಹೆಚ್ಚಾಗಿ ಮಳೆಗಾಲದಲ್ಲಿ ನೀರಿನಿಂದ ತುಂಬಿರುತ್ತದೆ.ವಿವಿಧ ಏವಿಯನ್ ಪ್ರಭೇದಗಳು ಸಂತಾನೋತ್ಪತ್ತಿಗಾಗಿ ವಿವಿಧ ಋತುಗಳಲ್ಲಿ ಜಗತ್ತಿನಾದ್ಯಂತ ವಲಸೆ ಹೋಗುತ್ತವೆ.ಪಕ್ಷಿ ವೀಕ್ಷಕರಿಗೆ ಪಕ್ಷಿಗಳ ಸಮೀಪವನ್ನು ನೋಡಲು ಒಂದು ವೇದಿಕೆಯನ್ನು ನಿರ್ಮಿಸಲಾಗಿದೆ.

ವಿವಿಧ ಪಕ್ಷಿಗಳು 
 

ಗ್ರೇ ಹೆರಾನ್
ನೈಟ್ ಹೆರನ್
ಸ್ವಲ್ಪ ಕೂಡಿಹಾಕುವುದು
ಜಂಗಲ್ಫೌಲ್
ವಾಟರ್ಫೌಲ್
ಬಿಳಿ ತಲೆಯ ಕ್ರೇನ್
ಭಾರತೀಯ ಕೊಳದ ಹಾರ
ಕಪ್ಪು ತಲೆಯ ಕ್ರೇನ್
ಡಾರ್ಟರ್
ಭಾರತೀಯ ಶಾಗ್
ಬಿಟರ್ನ್
ಲಿಟಲ್ ಗ್ರೀಬ್
ವೈಟ್ ಐಬಿಸ್
ಪರಾಯ ಗಾಳಿಪಟ
ಬ್ರಾಹ್ಮಣಿ ಗಾಳಿಪಟ
ಯೂರೇಷಿಯನ್ ಸ್ಪೂನ್ ಬಿಲ್

ಚಿತ್ರಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 

ಪಕ್ಷಿಧಾಮಗಳು
 ಕರ್ನಾಟಕದ ಪಕ್ಷಿಧಾಮಗಳು
 ಭಾರತದ ಪಕ್ಷಿಧಾಮಗಳು
 ಪ್ರವಾಸ
 ಪ್ರವಾಸೋದ್ಯಮ
ಚಿಟಗುಪ್ಪಾ

ಚಿಟಗುಪ್ಪಾವು ಕರ್ನಾಟಕದ ಬೀದರ್ ಜಿಲ್ಲೆಯ  ಪುರಸಭೆ ಮತ್ತು ಚಿಟಗುಪ್ಪಾ ತಾಲೂಕಿನ , ತಾಲೂಕು ಕೇಂದ್ರ . ತಾಲೂಕು ಕೇಂದ್ರ ಆಗುವ ಮೊದಲು  ಇದು ಹುಮನಾಬಾದ್ ತಾಲೂಕಿನ ಅಡಿಯಲ್ಲಿ ಬರುತ್ತಿತ್ತು.  ಹುಮನಾಬಾದ್   ಚಿಗುಗುಪ್ಪದಿಂದ 15 ಕಿ.ಮೀ ದೂರದಲ್ಲಿ  ಇದೆ. 2017 ಮಾರ್ಚ್ ನಲ್ಲಿ ತಾಲೂಕಾವಾಗಿ ಘೋಷಿಸಲಾಗಿದೆ.

ಚಿಟಗುಪ್ಪಾ ತಾಲೂಕಿನ ಸಾಹಿತಿಗಳು
 ಅಣ್ಣೆಪ್ಪ ರೊಡ್ಡಾ
 ಎಸ್.ವಿ.ಕಲ್ಮಠ
 ಮಾಣಿಕರೆಡ್ಡಿ ದೇಶದ
 ಕನಕ ಬಕ್ಕಪ್ಪ
 ನರೇಶ ಹಮೀಲಪೂರಕರ್
 ಮಂಗಲಾ ವಿ.ಕಪರೆ
 ದಿ.ಮ.ಮಾ.ಬೋರಾಳಕರ್.
 ವೀರೇಶಕುಮಾರ ಮಠಪತಿ
 ಮಾಣಿಕ ನೇಳಗಿ
 ಡಾ. ಹಣಮಂತ ಮೇಲಕೇರಿ
 ಸುಬ್ಬಣ್ಣ ಕರಕನಳ್ಳಿ
 ಸಾರಿಕಾ ಎಸ್. ಗಂಗಾ
 ಗೀತಾಂಜಲಿ‌ ಎಸ್.ಪಾಟೀಲ್
 ಡಾ.ಗೌತಮ ಬಕ್ಕಪ್ಪ
 ಮೊಹಮ್ಮದ್ ತೈಯಬ್
 ಬಸವಪ್ರಕಾಶ ಬಿ.ಕೊಡಂಬಲ್

ಕೃಪೆ: 'ಬೀದರ ಜಿಲ್ಲಾ ಸಾಹಿತಿಗಳ ಪರಿಚಯ' ಎಂಬ ಪುಸ್ತಕದಿಂದ ಆರಿಸಿಕೊಳ್ಳಲಾಗಿದೆ.

ಲೇಖಕರು: ಮಚ್ಚೇಂದ್ರ ಪಿ ಅಣಕಲ್.

ನಿಜಾಮರ ನಿಯಂತ್ರಣ
ಭಾರತ ಸ್ವತಂತ್ರ ಪಡೆಯುವದಕ್ಕಿಂತ ಮುಂಚೆ ಈ ಪ್ರದೇಶವು ನಿಜಾಮರ ಆಳ್ವಿಕೆಗೆ ಒಳಪಟ್ಟಿತ್ತು.

ಜನಸಂಖ್ಯೆ
ಚಿಟಗುಪ್ಪಾ  ಕರ್ನಾಟಕದ ಬೀದರ್ ಜಿಲ್ಲೆಯ ಟೌನ್ ಮುನಿಸಿಪಲ್ ಕೌನ್ಸಿಲ್ ನಗರ.ಚಿಟಗುಪ್ಪಾ  ನಗರವು ಪ್ರತಿ 5 ವರ್ಷಗಳಿಗೊಮ್ಮೆ ಚುನಾವಣೆ ನಡೆಯುವ 23 ವಾರ್ಡ್ಗಳಾಗಿ ವಿಂಗಡಿಸಲಾಗಿದೆ. ಚಿಟಗುಪ್ಪಾ  ಟೌನ್ ಮುನಿಸಿಪಲ್ ಕೌನ್ಸಿಲ್ 25,298 ಜನಸಂಖ್ಯೆಯನ್ನು ಹೊಂದಿದೆ, ಇದರಲ್ಲಿ 12,906 ಪುರುಷರು ಮತ್ತು 12,392 ಮಹಿಳೆಯರು ಸೆನ್ಸಸ್ ಇಂಡಿಯಾ 2011 ರ ವರದಿಯ ಪ್ರಕಾರ ವಾಸಿಸುತ್ತಿದ್ದಾರೆ.

ಉಲ್ಲೇಖಗಳು

 ಕರ್ನಾಟಕದ ತಾಲೂಕುಗಳು
ಬೀದರ್ ಜಿಲ್ಲೆಯ ತಾಲೂಕುಗಳು
ಗಂಟಲು

ಕಶೇರುಕ ಅಂಗರಚನಾಶಾಸ್ತ್ರದಲ್ಲಿ, ಗಂಟಲು ಎಂದರೆ ಕುತ್ತಿಗೆಯ ಮುಂಭಾಗ, ಮತ್ತು ಕಶೇರು ಖಂಡದ ಮುಂದೆ ಸ್ಥಿತವಾಗಿರುತ್ತದೆ. ಇದು ಗ್ರಸನಕೂಪ ಮತ್ತು ಗಂಟಲಗೂಡನ್ನು ಹೊಂದಿರುತ್ತದೆ. ಕಿರುನಾಲಿಗೆಯು ಇದರ ಒಂದು ಪ್ರಮುಖ ವಿಭಾಗವಾಗಿದೆ. ಕಿರುನಾಲಿಗೆಯು ಅನ್ನನಾಳ ಮತ್ತು ಶ್ವಾಸನಾಳವನ್ನು ಪ್ರತ್ಯೇಕಿಸುವ ಒಂದು ಕವಾಟ ಮತ್ತು ಆಹಾರ ಹಾಗೂ ಪಾನೀಯಗಳು ಶ್ವಾಸಕೋಶಗಳಲ್ಲಿ ಒಳಸೇರದಂತೆ ತಡೆಯುತ್ತದೆ. ಗಂಟಲು ವಿವಿಧ ರಕ್ತನಾಳಗಳು, ಗ್ರಸನಕೂಪ ಸ್ನಾಯುಗಳು, ಗಲಗ್ರಂಥಿಗಳು, ಕಿರಿನಾಲಿಗೆ, ಶ್ವಾಸನಾಳ, ಅನ್ನನಾಳ ಮತ್ತು ಧ್ವನಿ ತಂತುಗಳುಗಳನ್ನು ಹೊಂದಿರುತ್ತದೆ. ಸಸ್ತನಿಗಳ ಗಂಟಲುಗಳು ಎರಡು ಮೂಳೆಗಳನ್ನು ಹೊಂದಿರುತ್ತವೆ, ಜಿಹ್ವಾಸ್ಥಿ ಮತ್ತು ಕೊರಳೆಲುಬು. ಕೆಲವೊಮ್ಮೆ "ಗಂಟಲು" ಗಳಕುಹರ ಸಂಧಿಗೆ ಸಮಾನಾರ್ಥಕವಾಗಿದೆ ಎಂದು ಭಾವಿಸಲಾಗುತ್ತದೆ.

ಇದು ಬಾಯಿ, ಕಿವಿಗಳು ಮತ್ತು ಮೂಗಿನೊಂದಿಗೆ, ಜೊತೆಗೆ ಶರೀರದ ಇತರ ಅನೇಕ ಭಾಗಗಳೊಂದಿಗೆ ಕೆಲಸಮಾಡುತ್ತದೆ. ಇದರ ಗ್ರಸನಕೂಪವು ಬಾಯಿಗೆ ಸಂಪರ್ಕ ಹೊಂದಿರುತ್ತದೆ ಮತ್ತು ಮಾತು ಹೊರಡುವುದಕ್ಕೆ, ಆಹಾರ ಹಾಗೂ ದ್ರವ ಗಂಟಲ ಮೂಲಕ ಕೆಳಗಿಳಿಯುವುದಕ್ಕೆ ಅನುಮತಿಸುತ್ತದೆ. ಇದು ಗಂಟಲಿನ ಅಗ್ರದಲ್ಲಿರುವ ಗ್ರಸನಕೂಪದ ಮೇಲ್ಭಾಗದಿಂದ ಮೂಗಿಗೆ ಕೂಡಿರುತ್ತದೆ, ಮತ್ತು ಯೂಸ್ಟೇಕಿಯನ್ ನಾಳದಿಂದ ಕಿವಿಗೆ ಕೂಡಿರುತ್ತದೆ. ಶ್ವಾಸನಾಳವು ಉಚ್ಛ್ವಾಸಮಾಡಿದ ಗಾಳಿಯನ್ನು ಶ್ವಾಸಕೋಶಗಳ ಶ್ವಾಸನಾಳಿಕೆಗಳಿಗೆ ಸಾಗಿಸುತ್ತದೆ. ಅನ್ನನಾಳವು ಗಂಟಲಿನ ಮೂಲಕ ಆಹಾರವನ್ನು ಹೊಟ್ಟೆಗೆ ಸಾಗಿಸುತ್ತದೆ. ಗಲಗ್ರಂಥಿಗಳು ಸೋಂಕು ತಡೆಯಲು ನೆರವಾಗುತ್ತವೆ ಮತ್ತು ದುಗ್ಧರಸ ಅಂಗಾಂಶಗಳಿಂದ ರಚನೆಯಾಗಿರುತ್ತವೆ. ಗಂಟಲಗೂಡು ಧ್ವನಿ ತಂತುಗಳು, (ಆಹಾರ/ದ್ರವ ಒಳಹೋಗದಂತೆ ತಡೆಯುವ) ಕಿರುನಾಲಿಗೆ, ಮತ್ತು ಗಂಟಲಿನ ಮೇಲ್ಭಾಗದ ಅತ್ಯಂತ ಕಿರಿದಾದ ವಿಭಾಗವಾದ ಒಂದು ಪ್ರದೇಶವನ್ನು ಹೊಂದಿರುತ್ತದೆ. ಗಂಟಲಗೂಡಿನಲ್ಲಿ, ಧ್ವನಿ ತಂತುಗಳು ಗಾಳಿಯ ಒತ್ತಡದ ಪ್ರಕಾರ ಕಾರ್ಯನಿರ್ವಹಿಸುವ ಎರಡು ಪದರಗಳನ್ನು ಹೊಂದಿರುತ್ತವೆ.

ಉಲ್ಲೇಖಗಳು 

ಮಾನವ ಶರೀರ
ಸಾಫ್ಟೆಕ್

ಸಾಫ್ಟೆಕ್ ಮೆಕ್ಸಿಕೊ ಮೂಲದ ಮಾಹಿತಿ ತ೦ತ್ರಜ್ಞಾನ  ಕಂಪನಿ.ಉತ್ತರ ಅಮೇರಿಕಾ,ಲ್ಯಾಟಿನ್ ಅಮೆರಿಕ, ಯುರೋಪ್ ಮತ್ತು ಏಷ್ಯಾದಲ್ಲಿ ಈ ಕಂಪನಿ ಕಾರ್ಯನಿರ್ವಹಿಸುತ್ತದೆ. 

ಸಾಫ್ಟೆಕ್ ನ ಪ್ರಧಾನ ಕಚೇರಿ ಮೆಕ್ಸಿಕೊದ ಮಾಂಟೆರ್ರಿಯಲ್ಲಿದ್ದು,  ಮೆಕ್ಸಿಕೋ ಮತ್ತು ವಿದೇಶಗಳಲ್ಲಿ ಸೇರಿ 8,000 ಉದ್ಯೋಗಿಗಳನ್ನು ಹೊಂದಿದೆ

ಇತಿಹಾಸ 
ಸಾಫ್ಟೆಕ್  ಅನ್ನು 1982 ರಲ್ಲಿ ಗೆರಾರ್ಡೊ ಲೋಪೆಜ್ ಅವರು ಸ್ಥಾಪಿಸಿದರು.  ೧೯೯೭ ನಲ್ಲಿ ಲ್ಯಾಟಿನ್ ಅಮೇರಿಕದಲ್ಲಿ ಮತ್ತು ೨೦೦೭ರಲ್ಲಿ ಚೀನಾದಲ್ಲಿ ತನ್ನ ಕೇಂದ್ರವನ್ನು ತೆರೆಯಿತು. ೨೦೧೩ರಲ್ಲಿ ಅಮೆರಿಕಾ ಮತ್ತು ಬೆಂಗಳೂರಿನಲ್ಲಿ ತನ್ನ  ಮಾಹಿತಿ ತ೦ತ್ರಜ್ಞಾನ ಕೇಂದ್ರವನ್ನು ಶುರುಮಾಡಿತು.

ಆಡಳಿತ 

ವಿಶ್ವದ ಬಹುರಾಷ್ಟ್ರೀಯ ಕಂಪೆನಿಗಳಲ್ಲಿ ಕೆಲವೇ  ಮಹಿಳಾ CEO  (ಮುಖ್ಯ ಕಾರ್ಯನಿರ್ವಾಹಕ)  ಹೊಂದಿರುವ ಕ೦ಪನಿಗಳಲ್ಲಿ ಸಾಫ್ಟ್ಟೆಕ್ ಕೂಡ ಒಂದು .

ಬ್ಲಾಂಕಾ ಟ್ರೆವಿನೋ , ಸಾಫ್ಟ್ಟೆಕ್  ನ ಅಧ್ಯಕ್ಷೆ  ಮತ್ತು CEO. ಆಗಸ್ಟ್ 2000ರಿಂದ ಈ ಸ್ಥಾನದಲ್ಲಿದ್ದಾರೆ.2007ರಲ್ಲಿ  ಫಾರ್ಚ್ಯೂನ್ ನಿಯತಕಾಲಿಕೆಯ "ಜಾಗತಿಕ ವ್ಯವಹಾರದಲ್ಲಿ 50 ಅತ್ಯಂತ ಶಕ್ತಿಶಾಲಿ ಮಹಿಳೆಯರು" ಈ ಪಟ್ಟಿಯಲ್ಲಿ ಬ್ಲಾಂಕಾ   ಸ್ಥಾನಪಡೆದಿದ್ದರು.

ಸ್ವಾಧೀನಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 Softtek ವೆಬ್ಸೈಟ್
 Latin America's Top 50 Businesswomen Latin Business Chronicle, June 22, 2011
 Knowledge at Wharton 

ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು
ರಾಮಲಿಂಗ ರಾಜು

ಬೈರಾಜು ರಾಮಲಿಂಗ ರಾಜು (16 ಸೆಪ್ಟೆಂಬರ್ 1954 ರಂದು ಜನನ) ಸತ್ಯಮ್ ಕಂಪ್ಯೂಟರ್ ಸರ್ವೀಸಸ್ ನ   ಮಾಜಿ ಅಧ್ಯಕ್ಷ ಮತ್ತು ಸಿಇಒ. ₹71.36 ಬಿಲಿಯನ್ (ಸರಿಸುಮಾರಾಗಿ ಯುಎಸ್ $ 1.5 ಶತಕೋಟಿ) ಗಳಷ್ಟು  ಹಣ ದುರುಪಯೋಗ ಮಾಡಿದ ಆರೋಪದಿ೦ದ  ಇವರು ಅಧ್ಯಕ್ಷ ಸ್ಥಾನದಿಂದ ಕೆಳಗಿಳಿದರು.  2015 ರಲ್ಲಿ, ಕಾರ್ಪೊರೇಟ್ ವಂಚನೆ ಹಾಗು ಹಣ ದುರುಪಯೋಗ ಮಾಡಿದ್ದಾರೆ೦ದು ಒಪ್ಪಿಕೊಳ್ಳುವುದರ ಮೂಲಕ  ಸತ್ಯಂ ಕುಸಿತಕ್ಕೆ  ಕಾರಣರಾದರು.

ಆರಂಭಿಕ ಜೀವನ 
ರಾಮಲಿಂಗ ರಾಜು 16 ಸೆಪ್ಟೆಂಬರ್ 1954 ರಂದು ಕೃಷಿ ಕುಟುಂಬಕ್ಕೆ ಜನಿಸಿದರು. ನಾಲ್ಕು ಮಕ್ಕಳಲ್ಲಿ ಇವರೆ ಹಿರಿಯರು. ವಿಜಯವಾಡದ ಆಂಧ್ರ ಲೊಯೋಲಾ ಕಾಲೇಜಿನಿಂದ  ಕಾಮರ್ಸ್ ಪದವಿ ಪಡೆದರು. ಅಮೆರಿಕಾದ ಒಹಾಯೋ ವಿಶ್ವವಿದ್ಯಾಲಯದಿಂದ MBA ಪದವಿ ಪಡೆದರು. 1977 ರಲ್ಲಿ ಭಾರತಕ್ಕೆ ಮರಳಿದ ನಂತರ, ರಾಜು ಇಪ್ಪತ್ತೆರಡನೆ ವಯಸ್ಸಿನಲ್ಲಿ ಮದುವೆಯಾದರು.

ಹಗರಣ 
ಹಲವು ವರ್ಷಗಳ ಕಾಲ ಸುಳ್ಳು ಲೆಕ್ಕ ಸೃಷ್ಟಿಸಿ ಸತ್ಯಂ ಕಂಪ್ಯೂಟರ್ ಕಂಪನಿಗೆ ಹೆಚ್ಚು ಲಾಭ ಬರುತ್ತಿರುವಂತೆ ರಾಮಲಿಂಗರಾಜು ಹಾಗೂ ಅವರ ಸೋದರರು ಇತರರ ಜತೆಗೂಡಿ ತೋರಿಸಿದ್ದರು. ರಾಮರಾಜು ಅವರಿಗೆ 7 ವರ್ಷ ಜೈಲು ಶಿಕ್ಷೆ ಹಾಗೂ 5.5 ಕೋಟಿ ರೂ. ದಂಡ ವಿಧಿಸಿದರು. ಇತರೆ ಆರೋಪಿಗಳಾದ ಕಂಪನಿಯ ಮಾಜಿ ಮುಖ್ಯ ಹಣಕಾಸು ಅಧಿಕಾರಿ ವಡ್ಲಮಣಿ ಶ್ರೀನಿವಾಸ್‌, ಪಿಡಬ್ಲ್ಯುಸಿ ಕಂಪನಿಯ ಮಾಜಿ ಆಡಿಟರ್‌ಗಳಾದ ಸುಬ್ರಮಣಿ ಗೋಪಾಲಕೃಷ್ಣನ್‌, ಟಿ. ಶ್ರೀನಿವಾಸ್‌, ರಾಜು ಅವರ ಮತ್ತೂಬ್ಬ ಸೋದರ ಸೂರ್ಯನಾರಾಯಣ ರಾಜು, ಮಾಜಿ ನೌಕರರಾದ ಜಿ. ರಾಮಕೃಷ್ಣ, ಡಿ. ವೆಂಕಟಪತಿ ರಾಜು, ಶ್ರೀಶೈಲಂ, ಸತ್ಯಂ ಕಂಪನಿಯ ಮಾಜಿ ಆಂತರಿಕ ಮುಖ್ಯ ಆಡಿಟರ್‌ ವಿ.ಎಸ್‌. ಪ್ರಭಾಕರ ಗುಪ್ತಾ ಅವರಿಗೂ 7 ವರ್ಷ ಜೈಲು ಶಿಕ್ಷೆ ವಿಧಿಸಿದ ನ್ಯಾಯಾಲಯ ತಲಾ 25 ಲಕ್ಷ ರೂ. ದಂಡ ವಿಧಿಸಿತು.

ಉಲ್ಲೇಖಗಳು 

೧೯೫೪ ಜನನ
ದುರಾನಿ ಸಾಮ್ರಾಜ್ಯ

ದುರಾನಿ ಸಾಮ್ರಾಜ್ಯ  (Pashto: د درانیانو واکمني‎ ) (  ಅಫ್ಘಾನ್ ಸಾಮ್ರಾಜ್ಯ ಎಂದು ಸಹ ಕರೆಯುತ್ತಾರೆ) ಅಹ್ಮದ್ ಷಾ ದುರಾನಿ  ಸ್ಥಾಪಿಸಿ ಮತ್ತು ನಿರ್ಮಿಸಿದ ಸಾಮ್ರಾಜ್ಯ  .  ದುರಾನಿ ಸಾಮ್ರಾಜ್ಯ ತನ್ನ ಪರಮಾವಧಿಯಲ್ಲಿ  ಈಗಿನ ಅಫ್ಘಾನಿಸ್ತಾನ, ಪಾಕಿಸ್ತಾನ, ಮತ್ತು ಈಶಾನ್ಯ ಇರಾನ್, ಪೂರ್ವ ತುರ್ಕಮೆನಿಸ್ತಾನ್ ಮತ್ತು ಕಾಶ್ಮೀರ ಪ್ರದೇಶ ಸೇರಿದಂತೆ ವಾಯುವ್ಯ ಭಾರತದಲ್ಲಿ ಕೆಲವು ಭಾಗಗಳನ್ನು ಒಳಗೊಂಡಿತ್ತು.       
Articles containing non-English-language text

Notes
ಮೈಸಿ ವಿಲಿಯಮ್ಸ್

ಮಾರ್ಗರೆಟ್ ಕಾನ್ಸ್ಟನ್ಸ್ "ಮೈಸಿ" ವಿಲಿಯಮ್ಸ್ (ಜನನ 15 ಏಪ್ರಿಲ್ 1997) ಒರ್ವ ಇಂಗ್ಲಿಷ್ ನಟಿ.  ಅವರ ನಟನಾ ವೃತ್ತಿಯು 2011 ರಲ್ಲಿ ಪ್ರಾರಂಭವಾಯಿತು. ವಿಲಿಯಮ್ಸ್  ಅವರು ಗೇಮ್ ಆಫ್ ಥ್ರೋನ್ಸ್ ನಲ್ಲಿ  ಆರ್ಯ ಸ್ಟಾರ್ಕ್ ಪಾತ್ರಕ್ಕಾಗಿ  ವಿಶ್ವಾದ್ಯಂತ ಪ್ರಸಿದ್ದರಾಗಿದ್ದಾರೆ. ಈ ಪಾತ್ರಕ್ಕಾಗಿ ಇವರು ಹಲವಾರು ಪ್ರಶಸ್ತಿಗಳನ್ನು ಸಹ ಪಡೆದುಕೊ೦ಡಿದ್ದಾರೆ.

ಉಲ್ಲೇಖಗಳು
ರಮಿನ್ ಜವಾದಿ

ರಮಿನ್ ಜವಾದಿ (ಜುಲೈ 19,1974 ರಂದು ಜನನ) ಒರ್ವ ಸ೦ಗೀತ ಸಂಯೋಜಕ. ಗೇಮ್ ಆಫ್ ಥ್ರೋನ್ಸ್ನಲ್ಲಿನ ಇವರ ಸ೦ಯೋಜನೆ ಇವರಿಗೆ ಬಹಳ ಮೆಚ್ಚುಗೆಗಳಿಸಿ ಪ್ರಸಿದ್ಧಿಯನ್ನು ತಂದುಕೊತ್ತಿತು. ಕ್ಲಾಷ್ ಆಫ್ ದ ಟೈಟಾನ್ಸ್, ಪೆಸಿಫಿಕ್ ರಿಮ್, ವಾರ್ಕ್ರಾಫ್ಟ್ , ಐರನ್ಮ್ಯಾನ್ , ಪ್ರಿಸನ್ ಬ್ರೇಕ್, ವೆಸ್ಟ್ವರ್ಲ್ಡ್ ಇನ್ನು ಹಲವಾರು ಚಲನಚಿತ್ರ ಹಾಗು ಸರಣಿಗಳಿಗೆ ಸ೦ಗೀತ  ಸ೦ಯೋಜಿಸಿ ಸುಪರಿಚಿತರಾಗಿದ್ದಾರೆ.

ಆರಂಭಿಕ ಜೀವನ 
ಜವಾದಿ ಪಶ್ಚಿಮ ಜರ್ಮನಿಯ ಡುಯಿಸ್ಬರ್ಗ್ನಲ್ಲಿ ಜನಿಸಿದರು. ಇವರ ತಂದೆ ಇರಾನಿನವರು ಮತ್ತು ತಾಯಿ ಜರ್ಮನ್. ಬರ್ಕ್ಲಿ ಕಾಲೇಜ್ ಆಫ್ ಮ್ಯೂಸಿಕ್ ನಲ್ಲಿ ಅಧ್ಯಯನ ಮಾಡಿದ್ದಾರೆ.

ವೈಯಕ್ತಿಕ ಜೀವನ 
ಮ್ಯೂಸಿಕ್ ಎಕ್ಸಿಕ್ಯೂಟಿವ್ ಆಗಿರುವ ಜೆನ್ನಿಫರ್ ಹಾಕ್ಸ್  , ಜವಾದಿ ಪತ್ನಿ.  ಜವಾದಿ ಪ್ರಕಾರ ಅವರಿಗೆ   ಸಂಗೀತದೊಂದಿಗೆ ಬಣ್ಣಗಳು, ಅಥವಾ ಬಣ್ಣಗಳೊಂದಿಗೆ ಸಂಗೀತವನ್ನು ಸಂಬಂಧಿಸಿಕೊಳ್ಳುವಂತಹ ಸಿನಸ್ತೆಶಿಯಾ ಎ೦ಬ ಸಂವೇದನಾ ಸ್ಥಿತಿಯಿದೆ ಎ೦ದು ಹೇಳಿದ್ದಾರೆ ಮತ್ತು ಇದು ಸಂಗೀತವನ್ನು ದೃಶ್ಯೀಕರಿಸುವುದುಕ್ಕೆ ಅವರಿಗೆ ಅನುವು ಮಾಡಿಕೊಡುತ್ತದಂತೆ .

ಉಲ್ಲೇಖಗಳು
ಲೀನಾ ಹೀಡೀ

ಲೀನಾ ಹೀಡೀ (/ˈliːnə ˈhiːdi/ LEE-nə HEED-ee;ಜನನ 3 ಅಕ್ಟೋಬರ್ 1973)  ಒರ್ವ ಇಂಗ್ಲೀಷ್ ನಟಿ,ಚಲನಚಿತ್ರ ನಿರ್ಮಾಪಕಿ. 

ಲೀನಾ ಹೀಡೀ  ಎಚ್ ಬಿ ಓ  ಫ್ಯಾಂಟಸಿ ಸರಣಿ ಗೇಮ್ ಆಫ್ ಥ್ರೋನ್ಸ್ ನಲ್ಲಿ  ಸೆರ್ಸಿ ಲ್ಯಾನಿಸ್ಟರ್ ಪಾತ್ರದಿ೦ದ ಬಹಳ ಹೆಸರುವಾಸಿಯಾಗಿದ್ದಾರೆ. ಈ ಪಾತ್ರಕ್ಕೆ ಇವರು ಪ್ರೇಕ್ಷಕರಿ೦ದ ಬಹಳ ಮೆಚ್ಚುಗೆ ಗಳಿಸಿದ್ದಾರೆ ಹಾಗು ಹಲವಾರು ಪ್ರತಿಷ್ಠಿತ ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಅತಿ ಹೆಚ್ಚು ಸಂಭಾವನೆ ಪಡೆಯುವ ನಟಿಯರಲ್ಲಿ ಇವರು ಒಬ್ಬರು.  ಟೆರ್ಮಿನೇಟರ್ ನಲ್ಲಿ ಸರಃ ಕಾರ್ನರ್ ಪಾತ್ರ ಮತ್ತು 300 ಚಲನಚಿತ್ರದ ನಟನೆಯಿಂದಲು ಪ್ರಸಿದ್ದರು.

References 

೧೯೭೩ ಜನನ
ನೀಲಕಮಲ

ನೀಲಕಮಲ ನಿಂಫ಼ೀಯಾ ಕುಲದಲ್ಲಿನ ಒಂದು ನೈದಿಲೆ. ಈ ಕುಲದಲ್ಲಿನ ಇತರ ಪ್ರಜಾತಿಗಳಂತೆ, ಈ ಸಸ್ಯವು ಮನಃಪ್ರಭಾವಕ ಕ್ಷಾರಾಭವಾದ ಆಪೊರ್ಫ಼ಿನ್ನನ್ನು ಹೊಂದಿರುತ್ತದೆ. ಇದು ಪ್ರಾಚೀನ ಈಜಿಪ್ಟ್ನ ನಾಗರೀಕತೆಗಳಿಗೆ ಪರಿಚಿತವಿತ್ತು.

ಇದರ ಮೂಲ ಆವಾಸಸ್ಥಾನ ನೈಲ್ ನದಿಯ ಉದ್ದಕ್ಕೂ ಮತ್ತು ಪೂರ್ವ ಆಫ಼್ರಿಕಾದ ಇತರ ಭಾಗಗಳಾಗಿರಬಹುದು. ಪ್ರಾಚೀನ ಕಾಲದಲ್ಲಿ ಇದು ಭಾರತೀಯ ಉಪಖಂಡ ಮತ್ತು ಥೈಲಂಡ್‍ ಸೇರಿದಂತೆ ಹೆಚ್ಚು ವ್ಯಾಪಕವಾಗಿ ಹರಡಿತು.

ಎಲೆಗಳು ವಿಶಾಲವಾಗಿ ದುಂಡಾಗಿದ್ದು ೨೫-೪೦ ಸೆ.ಮಿ. ಉದ್ದವಿರುತ್ತವೆ ಮತ್ತು ಎಲೆಯ ಕಾಂಡದ ಭಾಗದಲ್ಲಿ ಕಚ್ಚನ್ನು ಹೊಂದಿರುತ್ತದೆ. ಹೂವುಗಳು ವ್ಯಾಸದಲ್ಲಿ ೧೦-೧೫ ಸೆ.ಮೀ. ಇರುತ್ತವೆ.

ಇದರ ವಾಸ್ತವಿಕ ಬೆಳವಣಿಗೆ ಮತ್ತು ಅರಳುವಿಕೆ ಚಕ್ರದ ಪರಿಚಯವಿಲ್ಲದ ವ್ಯಕ್ತಿಗಳಿಂದ ಸಾಹಿತ್ಯದಲ್ಲಿನ ವರದಿಗಳು ಹೂವುಗಳು ಬೆಳಿಗ್ಗೆ ತೆರೆದುಕೊಂಡು ನೀರಿನ ಮೇಲ್ಮೈಗೆ ಬಂದು, ನಂತರ ಮುಸ್ಸಂಜೆ ವೇಳೆಗೆ ಮುಚ್ಚಿಕೊಂಡು ಮುಳುಗುತ್ತವೆ ಎಂದು ಸೂಚಿಸಿವೆ.
ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು
ವಾಸ್ತವವಾಗಿ, ಹೂವಿನ ಮೊಗ್ಗುಗಳು ಎರಡು ಮೂರು ದಿನದ ಅವಧಿಯಲ್ಲಿ ಮೇಲ್ಮೈಗೆ ಏಳುತ್ತವೆ, ಮತ್ತು ಸಿದ್ಧವಾದಾಗ, ಬೆಳಿಗ್ಗೆ ಸುಮಾರು 9:30ಕ್ಕೆ ತೆರೆದುಕೊಂಡು ಮಧ್ಯಾಹ್ನ ಸುಮಾರು 3:00ಕ್ಕೆ ಮುಚ್ಚಿಕೊಳ್ಳುತ್ತವೆ. ಹೂವುಗಳು ಮತ್ತು ಮೊಗ್ಗುಗಳು ಬೆಳಿಗ್ಗೆ ನೀರಿನಿಂದ ಮೇಲೇಳುವುದಿಲ್ಲ ಮತ್ತು ರಾತ್ರಿ ಮುಳುಗುವುದಿಲ್ಲ. ಹೂವುಗಳು ತಿಳಿ ಬಿಳಿ ಮಿಶ್ರಿತ ನೀಲಿ ಅಥವಾ ಆಕಾಶ ನೀಲಿ ಅಥವಾ ಕೆನ್ನೀಲಿ ಪಕಳೆಗಳನ್ನು ಹೊಂದಿರುತ್ತವೆ. ಈ ಬಣ್ಣ ಹೂವಿನ ಕೇಂದ್ರದಲ್ಲಿ ಸರಾಗವಾಗಿ ತಿಳಿ ಹಳದಿಗೆ ಬದಲಾಗುತ್ತದೆ.

ಈ ಸಸ್ಯ ಮತ್ತು ಹೂವನ್ನು ಆಗಾಗ್ಗೆ ಈಜಿಪ್ಟ್‌ನ ಕಲೆಯಲ್ಲಿ ಚಿತ್ರಿಸಲಾಗುತ್ತದೆ. ಇವನ್ನು ಅಸಂಖ್ಯಾತ ಶಿಲಾ ಕೆತ್ತನೆಗಳು ಮತ್ತು ವರ್ಣಚಿತ್ರಗಳಲ್ಲಿ ಚಿತ್ರಿಸಲಾಗಿದೆ, ಕಾರ್ನಾಕ್‍ನ ಪ್ರಸಿದ್ಧ ದೇವಾಲಯದ ಗೋಡೆಗಳು ಸೇರಿದಂತೆ, ಮತ್ತು ಕೂಟ ದೃಶ್ಯಗಳು, ಕುಣಿತಕ್ಕೆ ಸಂಬಂಧಿಸಿದಂತೆ ಅಥವಾ ಗಮನಾರ್ಹ ಆಧ್ಯಾತ್ಮಿಕ ಅಥವಾ ಮಾಂತ್ರಿಕ ಕ್ರಿಯಾವಿಧಿಗಳಲ್ಲಿ ಆಗಾಗ್ಗೆ ಚಿತ್ರಿಸಲ್ಪಟ್ಟಿವೆ. ಇದನ್ನು ಈಜಿಪ್ಟ್‌ನ ಪುರಾಣ ಸಾಹಿತ್ಯದಲ್ಲಿ ಬಹಳ ಮಹತ್ವದ್ದಾಗಿ ಪರಿಗಣಿಸಲಾಗಿದೆ, ಮತ್ತು ಹೂವುಗಳು ರಾತ್ರಿ ಮುಚ್ಚಿಕೊಂಡು ಮತ್ತೆ ಬೆಳಿಗ್ಗೆ ತೆರೆದುಕೊಳ್ಳುವುದರಿಂದ ಸೂರ್ಯನ ಸಂಕೇತವೆಂದು ಪರಿಗಣಿಸಲ್ಪಟ್ಟಿವೆ. ಹೀಲಿಯಾಪೊಲಿಸ್‍ನಲ್ಲಿ, ಸೂರ್ಯ ದೇವತೆ ರಾ ಆದಿಸ್ವರೂಪದ ನೀರಿನಲ್ಲಿ ಬೆಳೆಯುವ ಕಮಲದ ಹೂವಿನಿಂದ ಉದಯಿಸಿದಾಗ ವಿಶ್ವದ ಮೂಲ ಆಗಿತ್ತು ಎಂದು ಕಲಿಸಲಾಗಿತ್ತು. ರಾತ್ರಿ, ಅವನು ಮತ್ತೆ ಹೂವಿನೊಳಗೆ ನಿವರ್ತಿಸುತ್ತಿದ್ದನು ಎಂದು ನಂಬಲಾಗಿತ್ತು.

ಉಲ್ಲೇಖಗಳು 

ಸಸ್ಯಗಳು
ಕ್ವೆಚುವಾ ಭಾಷೆಗಳು

ಕ್ವೆಚುವಾ  ದಕ್ಷಿಣ ಅಮೆರಿಕಾದ ಪೆರು, ಬೊಲಿವಿಯಾ, ಈಕ್ವೆಡಾರ್, ಅರ್ಜೆಂಟೈನಾ ಮತ್ತು ಕೊಲಂಬಿಯಾದ ಜನರು ಮಾತನಾಡುವ ಒಂದು ಭಾಷೆ. ಇದು ಪ್ರಾಚೀನ ಇಂಕಾ ಸಾಮ್ರಾಜ್ಯದ ಭಾಷೆ ಕೂಡ ಆಗಿತ್ತು. ಕ್ವೆಚುವಾ ಮಾತನಾಡುವವರು ಸುಮಾರು 8 ಮಿಲಿಯನ್ ಜನರಿದ್ದಾರೆ. 

ಇದು ದಕ್ಷಿಣ ಅಮೇರಿಕಾದಲ್ಲಿ ಹೆಚ್ಚು ಮಾತನಾಡುವ ಸ್ಥಳೀಯ ಅಮೆರಿಕನ್ ಭಾಷೆಯಾಗಿದೆ.ಪೆರುದಲ್ಲಿ ಕಾಲು ಭಾಗದಷ್ಟು ಜನರು ಕ್ವೆಚುವಾ ಮಾತನಾಡುತ್ತಾರೆ. ಕ್ವಿಚುವಾವನ್ನು ತಮ್ಮ ಮಾತೃ ಭಾಷೆಯಾಗಿ ಮಾತನಾಡುವ ಜನರನ್ನು ಕ್ವೆಚುವಾ ಇಂಡಿಯನ್ನರು ಎಂದು ಸ್ಪ್ಯಾನಿಶ್ ಮಾತನಾಡುವ ಜನರು ಕರೆಯುತ್ತಾರೆ. ಕ್ವೆಚುವಾ ಮಾತನಾಡುವ ಜನರು ತಮ್ಮ   ಭಾಷೆಯನ್ನು "ರುನಾ ಸಿಮಿ" ಎಂದು ಕರೆಯುತ್ತಾರೆ. 

ಕ್ವೆಚುವಾ ಕೇವಲ 3 ಸ್ವರ ಶಬ್ದಗಳನ್ನು ಹೊಂದಿದೆ: a, i, ಮತ್ತು u.

ಟಿಪ್ಪಣಿಗಳು 

ಭಾಷೆಗಳು
ಉಬರ್ ಕಂಪನಿ

ಉಬರ್ ಟೆಕ್ನಾಲಜೀಸ್ ಅಮೆರಿಕಾದ ಅಂತರಾಷ್ಟ್ರೀಯ ಸಂಸ್ಥೆಯಾಗಿದೆ. ಕ್ಯಾಲಿಫೋರ್ನಿಯಾದ ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿದೆ. ಉಬರ್, ತನ್ನ ಮೊಬೈಲ್ ಅಪ್ಲಿಕೇಶನ್ ಮೂಲಕ ಜನರ ಪ್ರಯಾಣಕ್ಕೆ ಬಾಡಿಗೆ ಕಾರುಗಳನ್ನು ಕಾದಿರಿಸಿ ಪ್ರಯಾಣಿಸಲು ಅನುವುಮಾಡಿಕೊಡುತ್ತದೆ. ಜಗತ್ತಿನಾದ್ಯ೦ತ ಸುಮಾರು ೬೩೩ ನಗರಗಳಲ್ಲಿ ಈ ಸಂಸ್ಥೆ ಕಾರ್ಯನಿರ್ವಹಿಸುತ್ತದೆ. 

ಉಬರ್ ಅಪ್ಲಿಕೇಶನ್ ತಂತ್ರಾಂಶ ಬಳಸಲು ಕಾರ್ ಚಾಲಕರು ಸ್ಮಾರ್ಟ್ಫೋನ್ ಹೊಂದಿರಬೇಕು ಮತ್ತು ಬಳಕೆದಾರರು ಸ್ಮಾರ್ಟ್ಫೋನ್ ಅಥವಾ ಮೊಬೈಲ್ ವೆಬ್ಸೈಟ್ಗೆ ಪ್ರವೇಶವನ್ನು ಹೊಂದಿರಬೇಕು.

ಉಬರ್ ಅನ್ನು ೨೦೦೯ ರಲ್ಲಿ ಟ್ರಾವಿಸ್ ಕಲಾನಿಕ್ ಮತ್ತು ಗ್ಯಾರೆಟ್ ಕ್ಯಾಂಪ್  ಅವರು ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ "ಉಬರ್ ಕ್ಯಾಬ್" ಎಂದು  ಸ್ಥಾಪಿಸಿದರು.

2011 ರಲ್ಲಿ, ಕಂಪನಿಯು ಉಬರ್ ಕ್ಯಾಬ್ ನಿಂದ ಉಬರ್ ಗೆ ತನ್ನ ಹೆಸರನ್ನು ಬದಲಾಯಿಸಿತು.

ಉಬರ್ ಈಟ್ಸ್ 
ಉಬರ್ ಈಟ್ಸ್ ಅನ್ನು ೨೦೧೪ ರ ಆಗಸ್ಟ್ನಲ್ಲಿ ಪ್ರಾರಂಭಿಸಲಾಯಿತು . ಇದು   ಆನ್ಲೈನ್ ಆಹಾರ ಆರ್ಡರ್ ಮಾಡುವ ಸೇವೆಗಾಗಿದೆ.

ಉಲ್ಲೇಖಗಳು
ಅಡೆಲೆ

ಅಡೆಲೆ ಲಾರೀ ಬ್ಲೂ ಅಡ್ಕಿನ್ಸ್  (/əˈdɛl/; 5 ಮೇ 1988 ರಂದು ಜನನ) ಒರ್ವ ಇಂಗ್ಲಿಷ್ ಗಾಯಕಿ,ಸ೦ಗೀತಗಾರತಿ ಮತ್ತು ಗೀತರಚನೆಗಾರ್ತಿ.  2013 ರಲ್ಲಿ ಅವರು ಅತ್ಯುತ್ತಮ ಗೀತೆಗಾಗಿ ಅಕಾಡೆಮಿ ಪ್ರಶಸ್ತಿ ಮತ್ತು ಗೋಲ್ಡನ್ ಗ್ಲೋಬ್ ಪ್ರಶಸ್ತಿಯನ್ನು ಗೆದ್ದಿದ್ದಾರೆ ಮತ್ತು ಜೇಮ್ಸ್ ಬಾಂಡ್ ಸಿನಿಮಾದ ಶೀರ್ಷಿಕೆ ಗೀತೆ  ಸ್ಕೈಫಾಲ್ ಗಾಗಿ ಅತ್ಯುತ್ತಮ ಬ್ರಿಟಿಷ್  ಬ್ರಿಟ್ ಪ್ರಶಸ್ತಿ ಪಡೆದ್ದಿದ್ದಾರೆ. ಅಡೆಲೆ ಅವರು  15  ಗ್ರ್ಯಾಮಿ ಪ್ರಶಸ್ತಿ ಪಡೆದಿದ್ದಾರೆ ಮತ್ತು ಗ್ರ್ಯಾಮಿಗೆ  18 ಬಾರಿ ನಾಮನಿರ್ದೇಶನಗೊಂಡಿದ್ದಾರೆ.

ಆರಂಭಿಕ ಜೀವನ 
ಅಡೆಲೆ ಲೌರಿ ಬ್ಲೂ ಆಡ್ಕಿನ್ಸ್ 5 ಮೇ 1988 ರಂದು ಲಂಡನ್ನ ಟೊಟೆನ್ಹಾಮ್ನಲ್ಲಿ ಜನಿಸಿದರು.  ತಾಯಿ ಪೆನ್ನಿ ಅಡ್ಕಿನ್ಸ್ ಮತ್ತು ತಂದೆ ಮಾರ್ಕ್ ಇವಾನ್ಸ್.

ಉಲ್ಲೇಖಗಳು
ಗುರು ಹರ ರಾಯ್

ಗುರು ಹರ ರಾಯ್ (; 16 ಜನವರಿ 1630 - 6 ಅಕ್ಟೋಬರ್ 1661) ಸಿಖ್ಖರು ಏಳನೆಯ ನಾನಕರು ಎಂದು ಪೂಜಿಸುತ್ತಾರೆ ಮತ್ತು  ಸಿಖ್ ಧರ್ಮದ ಹತ್ತು ಗುರುಗಳಲ್ಲಿ ಏಳನೇಯವರು. ತಮ್ಮ ಅಜ್ಜ ಮತ್ತು ಆರನೇ ಸಿಖ್ ಗುರುಗಳಾಗಿದ್ದ  ಗುರು ಹರ್ಗೋಬಿಂದ್ ಅವರ ಮರಣದ ನಂತರ, 16 ಮಾರ್ಚ್ 1644 ರಂದು ಸಿಖ್ ಗುರುಗಳಾದರು. ಅವರು ಹದಿನೇಳು ವರ್ಷಗಳ ಕಾಲ ಸಿಖ್ಖರಿಗೆ ಮಾರ್ಗದರ್ಶನ ನೀಡಿದರು, 31 ನೇ ವಯಸ್ಸಿನಲ್ಲಿ ಅವರು ದೈವಾಧೀನರಾದರು. ಮರಣದ ಮೊದಲು ಅವರು ತಮ್ಮ 5 ವರ್ಷ ವಯಸ್ಸಿನ ಕಿರಿಯ ಮಗ ಹರ ಕೃಷನ್ನನ್ನು ಎಂಟನೆಯ ಗುರು ಎಂದು ನೇಮಿಸಿದರು.

ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು

ಉಲ್ಲೇಖಗಳು
ಕನ್ನಡ ಉಪಭಾಷೆಗಳು

ಕುಂದಗನ್ನಡ, ಹವಿಗನ್ನಡ, ಅರೆಭಾಷೆ ಕನ್ನಡ ಒಳಗೊ೦ಡು ಕನ್ನಡದಲ್ಲಿ ಸುಮಾರು ೨೦ ಉಪಭಾಷೆಗಳಿವೆ.

ಅಚ್ಚಕನ್ನಡ 
ಅಚ್ಚಕನ್ನಡದಲ್ಲಿ ನಾಲ್ಕು ಗು೦ಪುಗಳು :
 ಕರಾವಳಿ ಪ್ರಾ೦ತಭಾಷೆ
 ಮಂಗಳೂರು ಕನ್ನಡ
ಹಾಲಕ್ಕಿ
ಬರ್ಕೂರು
ಹವ್ಯಕ
ಕುಂದಗನ್ನಡ
ಸಿರ್ಸಿ ಕನ್ನಡ
ಅಂಕೋಲಾ ಕನ್ನಡ
ಮಲೆನಾಡು ಕನ್ನಡ

 ಉತ್ತರ ಕರ್ನಾಟಕ ಪ್ರಾಂತ ಭಾಷೆ
 ವಿಜಯಪುರ ಕನ್ನಡ
ಕಲಬುರಗಿ ಕನ್ನಡ
ಧಾರವಾಡ ಕನ್ನಡ
ಬೆಳಗಾವಿ ಕನ್ನಡ

 ಆಗ್ನೇಯ ಪ್ರಾಂತ ಭಾಷೆ
 ಅರೆಭಾಷೆ ಅಥವಾ ಗೌಡ ಕನ್ನಡ
ತಿಪಟೂರು
ರಬಕವಿ
ನಂಜನಗೂಡು

 ದಕ್ಷಿಣ ಕರ್ನಾಟಕ ಪ್ರಾ೦ತ ಭಾಷೆ
 ಅರುವು
ಬೆಂಗಳೂರು ಕನ್ನಡ
ಸೋಲಿಗ
ಕನ್ನಡ ಕುರುಂಬ
ಗೌಡ್ರ ಭಾಷೆ

ಬಡಗ 
ಬಡಗ ಭಾಷೆಯು  ತಮಿಳುನಾಡಿನ ನೀಲಗಿರಿ ಬೆಟ್ಟಗಳಲ್ಲಿ ವಾಸಿಸುವ ಬಡಗ ಸಮುದಾಯದ ಆಡು ಭಾಷೆ.

ಉರಾಳಿ 
ಉರಾಳಿ, ಕನ್ನಡಕ್ಕೆ ಸಂಬಂಧಿಸಿರುವ ಒಂದು ಅಳಿವಿನಂಚಿನಲ್ಲಿರುವ ದ್ರಾವಿಡ ಭಾಷೆ.

ಕನ್ನಡ ಭಾಷೆ ಮತ್ತು ಉಪಭಾಷೆಗಳ ಅಧ್ಯಯನ 
 ಸಂಗಮೇಶ ಸವದತ್ತಿಮಠ
 ಶಂ.ಬಾ.ಜೋಶಿ
 ಪಾಟೀಲ ಪುಟ್ಟಪ್ಪ

ಉಲ್ಲೇಖಗಳು 

ದ್ರಾವಿಡ ಭಾಷೆಗಳು
ಕನ್ನಡ
ಸುಪ ಡ್ಯಾಮ್

ಭಾರತದಲ್ಲಿ ಕರ್ನಾಟಕ ರಾಜ್ಯದ ಕಲಿನಾಡಿ (ಕನ್ನಡ) ಅಥವಾ ಕಾಳಿ ನದಿಯುದ್ದಕ್ಕೂ ಸುಪಾ ಅಣೆಕಟ್ಟು ನಿರ್ಮಾಣವಾಗಿದೆ. ಉತ್ತರ ಕನ್ನಡ ಜಿಲ್ಲೆಯ ಜೋಡಾ ತಾಲ್ಲೂಕಿನಲ್ಲಿ ಈ ಅಣೆಕಟ್ಟು ಇದೆ. ಅಣೆಕಟ್ಟೆಯ ಅಡಿಭಾಗದಲ್ಲಿರುವ ವಿದ್ಯುತ್ ಮನೆ ಐವತ್ತು ಮೆಗಾವ್ಯಾಟ್ನ ಎರಡು ವಿದ್ಯುತ್ ಉತ್ಪಾದಕಗಳನ್ನು ಹೊಂದಿದೆ. ಕರ್ನಾಟಕದ ವಿವಿಧ ಭಾಗಗಳಿಗೆ ವಿದ್ಯುತ್ ಉತ್ಪಾದಿಸಲಾಗುತ್ತದೆ. ಈ ಅಣೆಕಟ್ಟನ್ನು ಹಿಂದೂಸ್ಥಾನ್ ಸ್ಟೀಲ್ ವರ್ಕ್ಸ್ ಕನ್ಸ್ಟ್ರಕ್ಷನ್ ಲಿಮಿಟೆಡ್ (ಎಚ್ಎಸ್ಸಿಎಲ್) ನಿರ್ಮಿಸಿದೆ ಮತ್ತು ಇದನ್ನು ಈಗ ಕರ್ನಾಟಕ ಪವರ್ ಕಾರ್ಪೊರೇಷನ್ ಲಿಮಿಟೆಡ್ ನಿರ್ವಹಿಸುತ್ತದೆ. ೧೯೮೫ ರಲ್ಲಿ ಶಕ್ತಿ ಮನೆ ನಿಯೋಜಿಸಲ್ಪಟ್ಟಿತು.

ಹಿನ್ನೆಲೆ 
ನಿರ್ಮಾಣವು ೧೯೭೫ ರಲ್ಲಿ ಪ್ರಾರಂಭವಾಯಿತು ಮತ್ತು ೧೯೮೭ ರಲ್ಲಿ ಮುಕ್ತಾಯವಾಯಿತು. ಇದು ೪೧೭೮ ಮೆಕುಮ್ನ ಒಟ್ಟು ಸಂಗ್ರಹ ಸಾಮರ್ಥ್ಯ ಮತ್ತು ೪೧೧೫.೨೫ ಮೆಕುಮ್ ನೀರಿನ ನೇರ ಶೇಖರಣೆಯನ್ನು ಹೊಂದಿದೆ. ಇದು ೫೫ MVA ಯ ಎರಡು ಜನರೇಟರ್ಗಳನ್ನು ಹೊಂದಿದ್ದು, ೧೧KV ಯ ಜನರೇಟರ್ ವೋಲ್ಟೇಜ್ ಅನ್ನು ಹೊಂದಿದೆ. ಸಂಪೂರ್ಣ ಜನರೇಟರ್ ಉತ್ಪಾದನೆಯು ೧೦೦ ಮೆವ್ಯಾ ವಿದ್ಯುತ್ ಅನ್ನು ೨೯೧೬ ಟರ್ಮಿನಲ್ ಎಎಂಪಿ / ಯೂನಿಟ್ ಮತ್ತು ೧೧೦ ಕೆ.ವಿ. ಅವರು ವಾರ್ಷಿಕವಾಗಿ ಸುಮಾರು ೫೪೨ ಮಿಲಿಯನ್ ಘಟಕಗಳನ್ನು ಉತ್ಪಾದಿಸುತ್ತಾರೆ. ಗ್ರಿಡ್ನ ನಾಲ್ಕು ಸಾಲುಗಳು ಪಂಡಾ ಮತ್ತು ಅಂಬವಾಡಿಗಳಲ್ಲಿ ಸಮಾನವಾಗಿ ವಿತರಿಸಲ್ಪಟ್ಟಿವೆ. ಇದು ೧೦೧ ಮೀಟರ್ ಎತ್ತರ ಮತ್ತು ೧೫ ಮೀಟರ್ x ೧೦ ಮೀ ಆಯಾಮದ ೩ ರೇಡಿಯಲ್ ಗೇಟ್ಸ್ನೊಂದಿಗೆ ೩೩೨ ಮೀ ಎತ್ತರವಿರುವ ಕಾಂಕ್ರೀಟ್ ಗುರುತ್ವ ಅಣೆಕಟ್ಟು ಮತ್ತು ೭೨ ಮೀಟರ್ನ ವಿನ್ಯಾಸದ ಮುಖ್ಯಸ್ಥನೊಂದಿಗೆ ಲಂಬ ಫ್ರಾನ್ಸಿಸ್ ಟರ್ಬೈನ್ಗಳನ್ನು ಹೊಂದಿದೆ.

ಜಲಾಶಯಗಳು
ಹಾಲ್ಗುರ್ಡ್ ಸಕ್ರಾನ್ ನ್ಯಾಷನಲ್ ಪಾರ್ಕ್

ಹಾಲ್ಗುರ್ಡ್ ಸಕ್ರಾನ್ ನ್ಯಾಷನಲ್ ಪಾರ್ಕ್[೧] (ಎಚ್ಎಸ್ಎನ್ಪಿ) ಇರಾಕ್[೨] ಪರ್ವತಗಳಲ್ಲಿ ಮೊದಲ ನ್ಯಾಷನಲ್ ಪಾರ್ಕ್ ಆಗಿರುತ್ತದೆ. ಎಚ್ಎಸ್ಎನ್ಪಿ ಎರ್ಬಿಲ್ ಪ್ರಾಂತದಲ್ಲಿದೆ, ರಾಜಧಾನಿ ಎರ್ಬಿಲ್ನ[೩] ೧೨೦ ಕಿಮೀ ಈಶಾನ್ಯ ಮತ್ತು ಇರಾಕ್, ಇರಾನ್ ಮತ್ತು ಟರ್ಕಿಯ ಗಡಿ ತ್ರಿಕೋನದ ಮೇಲೆ ಇದೆ.

ಹೆಸ್ಯೆನ್ಪಿ ಕುರ್ದಿಸ್ತಾನದಲ್ಲಿ ಅತಿದೊಡ್ಡ ಸಂರಕ್ಷಿತ ಪರ್ವತ ಪ್ರದೇಶವಾಗಿದೆ; ಇದು ೧೧೦೦ ಕಿಮೀ ೨ ಕ್ಕಿಂತ ಹೆಚ್ಚು ಎತ್ತರವನ್ನು ಹೊಂದಿದೆ, ೯೦೦ ಅಡಿ ಎತ್ತರದಲ್ಲಿ ೩೬೦೯ಮೀಟರ್ ಎತ್ತರವಿರುವ ಹಲ್ಗುರ್ಡ್ ಶಿಖರದಲ್ಲಿ, ಸಾಕ್ರನ್ ಮೌಂಟೇನ್ ರೇಂಜ್ ಎಂದು ಕರೆಯಲ್ಪಡುವ ಝಾಗ್ರೋಸ್ ಪರ್ವತ ಶ್ರೇಣಿಗಳ ಭಾಗವಾಗಿ ಇದು ಅದ್ಭುತವಾದ ಮತ್ತು ಪ್ರಭಾವಶಾಲಿ ಬಂಡೆಗಳ ರಚನೆ, ಸುಂದರವಾದ ಕಣಿವೆಗಳಿಗೆ ಹೆಸರುವಾಸಿಯಾಗಿದೆ. ಮತ್ತು ಕಾಡು ಸಸ್ಯ ಮತ್ತು ಪ್ರಾಣಿಗಳ ಬಹುಸಂಖ್ಯೆಯ ಪರ್ವತ ಹುಲ್ಲುಗಾವಲುಗಳು.

ಹಲ್ಗುರ್ದ್ ಮತ್ತು ಸಕ್ರಾನ್ ಪರ್ವತಗಳು ಕುರ್ದಿಸ್ತಾನ್ನ ಅತ್ಯಂತ ಕೆಡದ ಪ್ರದೇಶಗಳಲ್ಲಿ ಒಂದಾಗಿದೆ; ಎತ್ತರದ ಎತ್ತರವು ಹಿಮವು ಎಲ್ಲಾ ವರ್ಷಗಳಲ್ಲಿ ಅತ್ಯುನ್ನತ ಶಿಖರಗಳ ಶೃಂಗಗಳ ಕೆಲವು ಭಾಗಗಳನ್ನು ಒಳಗೊಳ್ಳುತ್ತದೆ ಎಂದು ಖಚಿತಪಡಿಸುತ್ತದೆ. ಚಿಮನ್ ನಗರದ ಸುತ್ತಲಿರುವ ಪರ್ವತ ಪ್ರದೇಶಗಳಲ್ಲಿ ಹಾಲ್ಗರ್ಡ್ ಸಕ್ರಾನ್ ನ್ಯಾಷನಲ್ ಪಾರ್ಕ್ ಅನ್ನು ಚಿತ್ರಿಸಿದ್ದು ಮತ್ತು ಆಧುನಿಕ ತಂತ್ರಜ್ಞಾನವನ್ನು ಬಳಸಿ ಗುರುತಿಸಲಾಗಿದೆ ಎಂಬುದರ ಚಿತ್ರಣ ಮತ್ತು ವಲಯಕ್ಕೆ ಪ್ರಾಥಮಿಕ ಮಾರ್ಗ.

Jump up ↑ Halgurd Sakran National Park From Wikipedia, the free encyclopedia
Jump up ↑ Iraq From Wikipedia, the free encyclopedia
Jump up ↑ Erbil From Wikipedia, the free encyclopedia

ಇರಾಕ್
ಸ್ಪೈಸ್ ಟ್ರೇಡ್

ಮಸಾಲೆ ಪದಾರ್ಥ ವ್ಯಾಪಾರ ಮಾರ್ಗ(English:spice trade) ಏಷ್ಯಾ, ಈಶಾನ್ಯ ಆಫ್ರಿಕಾ ಮತ್ತು ಯುರೋಪ್ನಲ್ಲಿನ ನಾಗರಿಕತೆಗಳ ನಡುವೆ ಇದ್ದ ವ್ಯಾಪಾರ ಮಾರ್ಗ.   ದಾಲ್ಚಿನ್ನಿ, ಕ್ಯಾಸಿಯ, ಏಲಕ್ಕಿ, ಶುಂಠಿ, ಮೆಣಸು, ಮತ್ತು ಅರಿಶಿನದಂತಹ ಮಸಾಲೆಗಳಿಗೆ ಹಿ೦ದಿನ ಕಾಲದಲ್ಲಿ  ಬಹಳ ಬೇಡಿಕೆಯಿತ್ತು  .   ಕೆಲ ನೂರು ವರ್ಷಗಳ ಹಿಂದೆ ಶ್ರೀಮಂತ ಜನರು ಮಸಾಲೆ ಪದಾರ್ಥಗಳನ್ನು ಬಯಸುತ್ತಿದ್ದರು.  ಯುರೋಪ್ನಲ್ಲಿ ಮಸಾಲೆಗಳು ಬೆಳೆಯುತ್ತಿರಲಿಲ್ಲ, ಆದ್ದರಿಂದ ಅವರು ಏಷ್ಯಾದಿಂದ ತರಬೇಕಾಗಿತ್ತಿತ್ತು. ಮಸಾಲೆಗಳನ್ನು ಖರೀದಿಸಲು ಯೂರೋಪ್ನಿಂದ ಏಷ್ಯಾಕ್ಕೆ  ಜನರು ಮಾರ್ಗವನ್ನು ಮಾಡಿದರು .ಈ ಮಾರ್ಗವು ತುಂಬಾ ಕಷ್ಟಕರವಾಗಿದ್ದ ಕಾರಣದಿಂದ  ಮಸಾಲೆಗಳು ಬಹಳ ದುಬಾರಿಯಾಗಿದ್ದವು. ಮಸಾಲೆ ಮಾರ್ಗಕ್ಕಿಂತ ಅಗ್ಗವಾದ ಮಾರ್ತ  ಕಂಡುಕೊಳ್ಳಲು ಜನರು ಪ್ರಯತ್ನಿಸಿದರು.    ಕ್ರಿ.ಪೂ. 3000 ರಷ್ಟು ಹಿಂದೆಯೇ ಕೇರಳವು  ಮಸಾಲೆ ವ್ಯಾಪಾರ ಕೇಂದ್ರವಾಗಿ ಹೆಸರುವಾಸಿಯಾಗಿತ್ತು. ಇದೆ ಕಾರಣದಿ೦ದಾಗಿ ಕ್ರಿಸ್ಟೋಫರ್ ಕೊಲಂಬಸ್, ವಾಸ್ಕೋ ಡಾ ಗಾಮಾ ರ೦ತಹ ಯುರೋಪಿಯನ್ನರು ಭಾರತಕ್ಕೆ ಕಡಲಮಾರ್ಗ ಕಂಡುಹಿಡಿಯಲು ಬಯಸಿದರು.

ಇದನ್ನು ಸಹ ನೋಡಿ 
 ಕೇರಳ
 ರೇಷ್ಮೆ ಮಾರ್ಗ

ಉಲ್ಲೇಖಗಳು 

ಸಾಂಬಾರು ಪದಾರ್ಥ
ಪ್ಟೋಲೆಮಿಕ್ ರಾಜವಂಶ

ಟಾಲೆಮಿಯ್ಕ್ ಸಾಮ್ರಾಜ್ಯ /ˌtɒləˈmeɪ.ɪk/ (, Ptolemaioi)   ಈಜಿಪ್ಟನ್ನು ಆಳಿದ ಮ್ಯಾಸೆಡೋನಿಯ ಗ್ರೀಕ್ ರಾಜ ಕುಟುಂಬ.  ಕ್ರಿ.ಪೂ. 305 ರಿಂದ ಕ್ರಿ.ಪೂ 30 ರವರೆಗೆ ಅವರ ಆಳ್ವಿಕೆ 275 ವರ್ಷಗಳ ಕಾಲ ನಡೆಯಿತು. ಅವರು ಪ್ರಾಚೀನ ಈಜಿಪ್ಟಿನ ಕೊನೆಯ ಸಾಮ್ರಾಜ್ಯ. 

ಟಾಲೆಮಿ, ಅಲೆಕ್ಸಾಂಡರ್ ನ  ಸೇನಾಪತಿಗಳಿಗೆ ಅಂಗರಕ್ಷಕನಾಗಿದ್ದ . 323 BC ಯಲ್ಲಿ ಅಲೆಕ್ಸಾಂಡರ್ ನ ಮರಣದ ನಂತರ ಅವರನ್ನು ಈಜಿಪ್ಟ್ ಪ್ರಾಂತ್ಯದ ರಾಜ್ಯಪಾಲ ಆಗಿ ನೇಮಿಸಲಾಯಿತು. ಕ್ರಿಸ್ತಪೂರ್ವ 305 ರಲ್ಲಿ, ತಾನೇ ರಾಜ ಟಾಲೆಮಿI ಎಂದು ಘೋಷಿಸಿಕೊಂಡನು. ಈಜಿಪ್ಟಿನವರು  ಟಾಲೆಮಿಯನ್ನು  ಸ್ವತಂತ್ರ ಈಜಿಪ್ಟಿನ ಫೇರೋಗಳ ಉತ್ತರಾಧಿಕಾರಿಯಾಗಿ ಬೇಗನೆ ಸ್ವೀಕರಿಸಿದರು .ರೋಮನ್ ಆಕ್ರಮಣದಿಂದಾಗಿ  ಟಾಲೆಮಿಯ ಕುಟುಂಬವು ಕ್ರಿಸ್ತಪೂರ್ವ 30 ವರೆಗೆ  ಈಜಿಪ್ಟ್ ಅನ್ನು ಆಳಿತು. 

ರಾಜವಂಶದ ಎಲ್ಲಾ ಪುರುಷ ಅರಸರು ಟಾಲೆಮಿಯ ಹೆಸರನ್ನು ಪಡೆದರು. ಟಾಲೆಮಿ ರಾಣಿಗಳು, ಅವರಲ್ಲಿ ಕೆಲವರು ತಮ್ಮ ಗಂಡಂದಿರ ಸಹೋದರಿಯರು, ಅವರನ್ನು ಸಾಮಾನ್ಯವಾಗಿ ಕ್ಲಿಯೋಪಾತ್ರ, ಆರ್ಸಿನೊ ಅಥವಾ ಬೆರೆನಿಸ್ ಎಂದು  ಕರೆಯಲಾಗುತ್ತಿತ್ತು. ಕೊನೆಯ ರಾಣಿ, ಕ್ಲಿಯೋಪಾತ್ರ VII ಅತ್ಯಂತ ಪ್ರಸಿದ್ಧ.  ಜೂಲಿಯಸ್ ಸೀಸರ್ ಮತ್ತು ಪೊಂಪೆಯವರ ನಡುವಿನ ರೋಮನ್ ರಾಜಕೀಯ ಯುದ್ಧ ಹಾಗು ಆಕ್ಟೇವಿಯನ್ ಮತ್ತು ಮಾರ್ಕ್ ಆಂಟನಿ ನಡುವಿನ ಯುದ್ಧಗಗಳಲ್ಲಿನ ಅವಳ ಪಾತ್ರಕ್ಕೆ ಹೆಸರುವಾಸಿಯಾಗಿದ್ದಾಳೆ. ರೋಮ್ ಆಕ್ರಮಣದ ಸಮಯದಲ್ಲಿ  ಕ್ಲಿಯೋಪಾತ್ರಳ  ಆತ್ಮಹತ್ಯೆ ಈಜಿಪ್ಟಿನಲ್ಲಿ ಟಾಲೆಮಿ ರಾಜವಂಶ ಆಡಳಿತ ಅಂತ್ಯವನ್ನು ಕಂಡಿತು.

ವೈದ್ಯಕೀಯ ವಿಶ್ಲೇಷಣೆ 
ಟಾಲೆಮಿ ಸಾಮ್ರಾಜ್ಯದ ಸದಸ್ಯರನ್ನು ಅತ್ಯಂತ ಬೊಜ್ಜು ಹೊಂದಿದ್ದರೆಂದು ವರ್ಣಿಸಲಾಗಿದೆ. ಅವರ ಶಿಲ್ಪಗಳು ಮತ್ತು ನಾಣ್ಯಗಳು  ಕಣ್ಣುಗಳು ಮತ್ತು ಊದಿಕೊಂಡ ಕುತ್ತಿಗೆಯನ್ನು ಎದ್ದುಕಾಣುವಂತೆ ತೋರಿಸುತ್ತವೆ.  ಕುಟುಂಬದೊಳಗೆ ಇರಬಹುದಾದ ಸ್ವರಕ್ಷಿತ  ಗ್ರೇವ್ಸ್ ರೋಗದಿಂದಲೂ ಇದು ಇರಬಹುದು , ಆದರೂ ಇದು ಅಸ್ವಸ್ಥತೆಯ ಸ್ಥೂಲಕಾಯದ ಉಪಸ್ಥಿತಿಯಲ್ಲಿ ಸಂಭವಿಸುವುದಿಲ್ಲ.
ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು

ಚಿತ್ರಗಳು

ಉಲ್ಲೇಖಗಳು

ಹೆಚ್ಚಿನ ಓದಿಗಾಗಿ 
 Susan Stephens, Seeing Double. Intercultural Poetics in Ptolemaic Alexandria (Berkeley, 2002).
 A. Lampela, Rome and the Ptolemies of Egypt. The development of their political relations 273-80 B.C. (Helsinki, 1998).
  J. G. Manning, The Last Pharaohs: Egypt Under the Ptolemies, 305-30 BC (Princeton, 2009).
ಲಿಸ್ಬನ್

ಲಿಸ್ಬನ್  (/ˈlɪzbən/; , ) ಪೋರ್ಚುಗಲ್ನ ರಾಜಧಾನಿ ಮತ್ತು ದೊಡ್ಡ ನಗರ . ನಗರವು ಎರಡು ದಶಲಕ್ಷ ಜನಸಂಖ್ಯೆಯನ್ನು ಹೊಂದಿದೆ  . ಲಿಸ್ಬನ್ ಟೇಗಸ್ ನದಿಯ ದಡದಲ್ಲಿದೆ. ಲಿಸ್ಬನ್ ಪ್ರಪಂಚದ ಅತ್ಯಂತ ಹಳೆಯ ನಗರಗಳಲ್ಲಿ ಒಂದಾಗಿದೆ.

ಭೂಗೋಳ 

ಲಿಸ್ಬನ್ ನಲ್ಲಿ ಇದೆ  ನಲ್ಲಿ ಇದೆ . ಟೇಗಸ್ ನದಿಯ ದಡದಲ್ಲಿರುವ ಇದು , ಯುರೋಪ್ ಭೂಭಾಗದ ಅತ್ಯಂತ ಪಶ್ಚಿಮದಲ್ಲಿರುವ ರಾಜಧಾನಿಯಾಗಿದೆ.

ಉಲ್ಲೇಖಗಳು
ಮೈಕೆಲ್ ಕಾಲಿನ್ಸ್ (ಗಗನಯಾತ್ರಿ)

ಮೈಕೆಲ್ ಕಾಲಿನ್ಸ್  (ಜನನ : ಅಕ್ಟೋಬರ್ ೩೧, ೧೯೩೦-ಏಪ್ರಿಲ್,೨೮,೨೦೨೧) ಅಮೆರಿಕಾದ ಗಗನಯಾತ್ರಿ ಮತ್ತು ಪೈಲಟ್ ಅವರು ಚಂದ್ರಯಾನ ಮಾಡಿದ ನೌಕೆ  ಅಪೋಲೋ 11 ಮಿಷನ್ ಪೈಲಟ್ ಆಗಿದ್ದರು. ಇವರು ಚಂದ್ರನ ಮೇಲೆ ಕಾಲಿಡಲಿಲ್ಲ. ನೀಲ್ ಆರ್ಮ್‌ಸ್ಟ್ರಾಂಗ್ ಮತ್ತು ಬಜ್ ಆಲ್ಡ್ರಿನ್ ಚಂದ್ರನಲ್ಲಿ ಕಾಲಿರಿಸಿದಾಗ ಇವರು ಚಂದ್ರನ ಸುತ್ತ ಕಕ್ಷೆಯಲ್ಲಿ ಇದ್ದರು.

ನಿಧನ
೯೦ ವರ್ಷ ಪ್ರಾಯದ,ಮೈಕೆಲ್ ಕಾಲಿನ್ರವರು ಕ್ಯಾನ್ಸರ್ ಕಾಯಿಲೆಯಿಂದ ಬಳಲುತ್ತಿದ್ದರು.  ಕಾಲಿನ್ 'ಟೆಸ್ಟ್ ಪೈಲೆಟ್' ಆಗಿದ್ದರಲ್ಲದೆ 'ಅಮೆರಿಕ ಸಂಯುಕ್ತ ಸಂಸ್ಥಾನದ ಏರ್ ಫೋರ್ಸ್ ನ ಮೇಜರ್ ಜನರಲ್' ಸಹಿತ ಆಗಿ ಕಾರ್ಯ ನಿರ್ವಹಿಸಿದ್ದರು.

ಉಲ್ಲೇಖಗಳು

ಗ್ರಂಥಸೂಚಿ 
 
 
 Butler, Carol L. (1998). NASA Johnson Space Center Oral History Project Biographical Data Sheet (PDF). Retrieved February 14, 2006.
 Uusma, Bea, (2003). The Man Who Went to the Far Side of the Moon: The Story of Apollo 11 Astronaut Michael Collins. 9780736227896 (Cengage Learning)

ಬಾಹ್ಯ ಕೊಂಡಿಗಳು 
 Collins' official NASA biography
 Michael Collins Papers, 1907–2004 at the Virginia Polytechnic Institute and State University Library
 Statement From Apollo 11 Astronaut Michael Collins , NASA Public Release no. 09-164.  Collins's statement on the 40th anniversary of the Apollo 11 mission, July 9, 2009
 Astronautix biography of Michael Collins
 
 Collins at Encyclopedia of Science
 Michael Collins at the National Aviation Hall of Fame
 Iven C. Kincheloe awards
 Collins at International Space Hall of Fame 
 

೧೯೩೦ ಜನನ
ಅಂತರಿಕ್ಷಯಾನಿಗಳು
ಗ್ಯಾಬೆರೋಹ್ನಿ

ಗ್ಯಾಬೆರೋಹ್ನಿ English /ˌɡæbəˈroʊniː/ GAB-ə-ROH-nee)  ಬೋಟ್ಸ್ವಾನ ರಾಜಧಾನಿ  .  ಇದು 231,626 ಜನಸಂಖ್ಯೆಯನ್ನು ಹೊಂದಿದೆ. ಆಫ್ರಿಕಾದಲ್ಲಿ ವೇಗವಾಗಿ ಬೆಳೆಯುತ್ತಿರುವ ನಗರಗಳಲ್ಲಿ ಗ್ಯಾಬೆರೋಹ್ನಿ ಒಂದಾಗಿದೆ. ಬೊಟ್ಸ್ವಾನಾದ ಆಗ್ನೇಯ ಮೂಲೆಯಲ್ಲಿ ನಾಟ್ವಾನೆ ನದಿಯ ಮೇಲೆ ಈ ನಗರವಿದೆ. ಇದು ದಕ್ಷಿಣ ಆಫ್ರಿಕಾದ ಗಡಿಯಿಂದ 15 km (9.3 mi) ದೂರದಲ್ಲಿದೆ.

ಗ್ಯಾಬರೋನ್ನಲ್ಲಿ ಹಿಂದೂ ಮಂದಿರ, ಸ್ವಾಮಿ ನಾರಾಯಣ ದೇವಸ್ಥಾನ, ಸಾಯಿ ಕೇಂದ್ರ ಮತ್ತು ಗುರುದ್ವಾರ ಮತ್ತು ಹಲವಾರು ಮಸೀದಿಗಳಿವೆ.  .

ಉಲ್ಲೇಖಗಳು
ತೇಝ್ (ಕಿರುತಂತ್ರಾಶ)

ಟೆಜ್ ಭಾರತದ ಬಳಕೆದಾರರನನ್ನು ಗುರಿಯಾಗಿಟ್ಟುಕೊಂಡು ಗೂಗಲ್ ನ ಮೊಬೈಲ್ ಪಾವತಿ ಸೇವೆಯಾಗಿದೆ. ಇದು ರಾಷ್ಟ್ರೀಯ ಪಾವತಿಗಳು ಕಾರ್ಪೊರೇಷನ್ ಆಫ್ ಇಂಡಿಯಾ ಅಭಿವೃದ್ಧಿಪಡಿಸಿದ ಏಕೀಕೃತ ಪಾವತಿಗಳು ಇಂಟರ್ಫೇಸ್ನಲ್ಲಿ ಕಾರ್ಯನಿರ್ವಹಿಸುತ್ತದೆ. ಯುಪಿಐ ಪಾವತಿಗಳನ್ನು ಸ್ವೀಕರಿಸಿದಲ್ಲಿ ಇದನ್ನು ಬಳಸಬಹುದು. ಹೆಚ್ಚು ಭಾಷೆಗಳೊಂದಿಗೆ ಇಂಗ್ಲಿಷ್, ಹಿಂದಿ, ಬೆಂಗಾಲಿ, ಗುಜರಾತಿ, ಕನ್ನಡ, ಮರಾಠಿ, ತಮಿಳು, ಮತ್ತು ತೆಲುಗು ಭಾಷೆಗಳಿಗೆ ಬೆಂಬಲ ನೀಡುವ ಆಂಡ್ರಾಯ್ಡ್ ಅಪ್ಲಿಕೇಶನ್ನೊಂದಿಗೆ ಭಾರತೀಯ ಸ್ಮಾರ್ಟ್ಫೋನ್ಗಳ (ಆಂಡ್ರಾಯ್ಡ್ ಮತ್ತು ಐಒಎಸ್ ಎರಡರಲ್ಲೂ ಅಪ್ಲಿಕೇಶನ್ಗಳೊಂದಿಗೆ) ಬಹುಪಾಲು ಭಾಷೆಗಳಲ್ಲಿ ಟೆಜ್ ಕಾರ್ಯನಿರ್ವಹಿಸುತ್ತದೆ. ವಿಯೆಟ್ನಾಮ್, ಇಂಡೋನೇಷಿಯಾ ಮತ್ತು ಥೈಲೆಂಡ್ ಸೇರಿದಂತೆ ಇತರ ಉದಯೋನ್ಮುಖ ದೇಶಗಳಲ್ಲಿ ಅಪ್ಲಿಕೇಶನ್ ಬಿಡುಗಡೆ ಮಾಡುವ ಯೋಜನೆಗಳಿವೆ. "ಟೆಜ್" ಎನ್ನುವುದು "ಫಾಸ್ಟ್" ಗಾಗಿ ಹಿಂದಿ ಪದವಾಗಿದೆ. ಪ್ರಾರಂಭವಾದ 37 ದಿನಗಳ ನಂತರ, ಟೆಜ್ಗೆ ೭.೫ ಮಿಲಿಯನ್ ಇನ್ಸ್ಟಾಲ್ಗಳನ್ನು ಪಡೆಯಲು ಸಾಧ್ಯವಾಯಿತು. ಅಕ್ಟೋಬರ್ ೨೭, ೨೦೧೭ ರ ಹೊತ್ತಿಗೆ ೩೦ ದಶಲಕ್ಷಕ್ಕೂ ಹೆಚ್ಚಿನ ವಹಿವಾಟುಗಳನ್ನು ಮಾಡಲಾಗಿತ್ತು.

ಸೇವೆಗಳು

ಸ್ವೀಕಾರಾರ್ಹತೆ 
ಟೆಜ್ ಪ್ರಸ್ತುತ ಪಿವಿಆರ್ ಸಿನೆಮಾಸ್, ರೆಡ್ಬಸ್, ಮೆಕ್ ಡೊನಾಲ್ಡ್ಸ್ನಿಂದ ಸಮ್ಮತಿಸಲ್ಪಟ್ಟಿದೆ ಮತ್ತು ಡಿಶ್ಟಿವಿ, ಜೆಟ್ ಏರ್ವೇಸ್ ಮತ್ತು ಡೊಮಿನೊಗಳಂತಹ ಅನೇಕ ಇತರ ಉದ್ಯಮಗಳಿಂದ ಸೇರ್ಪಡೆಗೊಳ್ಳುವ ನಿರೀಕ್ಷೆಯಿದೆ. ಟೆಜ್ನಲ್ಲಿ (ಉದಾ. ಕ್ರೆಡಿಟ್ ಕಾರ್ಡ್ಗಳು ಮತ್ತು ತೊಗಲಿನ (ವಾಲೆಟ್) ಚೀಲಗಳು) ಪಾವತಿಸಲು ಇನ್ನೂ ಹೆಚ್ಚಿನ ಮಾರ್ಗಗಳನ್ನು ಸೇರಿಸಲು ಗೂಗಲ್ ಯೋಜಿಸಿದೆ. ತಯಾರಕರ ಪಾಲುದಾರರಾದ ಲಾವಾ, ಮೈಕ್ರೋಮ್ಯಾಕ್ಸ್, ನೋಕಿಯಾ ಮೊಬೈಲ್, ಮತ್ತು ಪ್ಯಾನಾಸೋನಿಕ್ಗಳಿಂದ ಫೋನ್ಗಳನ್ನು ಆಯ್ಕೆಮಾಡಿ ಟೆಜ್ ಅನ್ನು ಮೊದಲೇ ಸ್ಥಾಪಿಸಲಾಗಿದೆ.

ಸಾಧನ ಹೊಂದಾಣಿಕೆ 
ಇದರ ಸೇವೆ ಆಂಡ್ರಾಯ್ಡ್ ಮತ್ತು ಐಒಎಸ್ ಸಾಧನಗಳಿಗೆ ಬಹುಪಾಲು ಹೊಂದಬಲ್ಲದು.

ತಂತ್ರಜ್ಞಾನ 
ಮೊಬೈಲ್ ಫೋನ್ ಸಂಖ್ಯೆಗಳು ಅಥವಾ ಇತರ ಪಾವತಿ ಅರ್ಜಿಗಳಂತಹ ಬಳಕೆದಾರಹೆಸರುಗಳಂತಹ ಯಾವುದೇ ವೈಯಕ್ತಿಕ ಮಾಹಿತಿಯನ್ನು ಹಂಚಿಕೊಳ್ಳಲು ಅಪ್ಲಿಕೇಶನ್ಗೆ ಅಗತ್ಯವಿಲ್ಲ, ಬದಲಿಗೆ ಇದು ಆಡಿಯೋ QR ಸಂಕೇತಗಳನ್ನು ಬಳಸುತ್ತದೆ, ಇದು ಪಾವತಿಯ ಹ್ಯಾಂಡ್ಸೆಟ್ನಿಂದ ವ್ಯಾಪಾರಿ ಹ್ಯಾಂಡ್ಸೆಟ್ಗೆ ಮಾನವನ ಕಿವಿಗೆ ಕೇಳಲಾಗದ ಆವರ್ತನದಲ್ಲಿ ಪ್ರಸಾರವಾಗುವ ಧ್ವನಿ ಅವಲಂಬಿಸಿರುತ್ತದೆ. ಈ ತಂತ್ರಜ್ಞಾನವು ಹ್ಯಾಂಡ್ಸೆಟ್ಗಳಲ್ಲಿ ಎನ್ಎಫ್ಸಿ ಚಿಪ್ಗಳ ಅಗತ್ಯವನ್ನು ದೂರವಿರಿಸುತ್ತದೆ ಮತ್ತು ಹೆಚ್ಚಿನ ಪ್ರಯೋಜನವನ್ನು ಹೊಂದಿದೆ ಏಕೆಂದರೆ ಭಾರತ ಮತ್ತು ಇತರ ಅಭಿವೃದ್ಧಿಶೀಲ ಮಾರುಕಟ್ಟೆಗಳಲ್ಲಿ ಗಮನಾರ್ಹ ಸಂಖ್ಯೆಯ ಸ್ಮಾರ್ಟ್ಫೋನ್ಗಳು ಎನ್ಎಫ್ಸಿ ಚಿಪ್ಗಳನ್ನು ಎಂಬೆಡ್ ಮಾಡಲಾಗಿಲ್ಲ.

ಉಲ್ಲೇಖಗಳು 

ತಂತ್ರಾಂಶಗಳು
ಒಲಂಪಿಯಾ, ವಾಷಿಂಗ್ಟನ್

ಒಲಂಪಿಯಾ   ಅಮೇರಿಕಾದ ವಾಷಿಂಗ್ಟನ್ ರಾಜ್ಯದ ರಾಜಧಾನಿಯಾಗಿದೆ.ಇದು ಜನವರಿ 28, 1859 ರಂದು ನಗರವಾಯಿತು.2010 ರ ಜನಗಣತಿಯ ಪ್ರಕಾರ, ಅದರಲ್ಲಿ 46,478 ಜನ ವಾಸಿಸುತ್ತಿದ್ದಾರೆ.ಒಲಂಪಿಯಾದ ಜನರನ್ನು ಒಲಂಪಿಯನ್ ಎಂದು ಕರೆಯಲಾಗುತ್ತದೆ.

ಭೂಗೋಳ 
ಒಲಂಪಿಯಾ 47 ° 2'33 "ಉತ್ತರ, 122 ° 53'35" ದಕ್ಷಿಣದಲ್ಲಿದೆ. (47.042418, -122.893077). 

ಯುನೈಟೆಡ್ ಸ್ಟೇಟ್ಸ್ ಸೆನ್ಸಸ್ ಬ್ಯೂರೊ ಪ್ರಕಾರ, ನಗರದ ಒಟ್ಟು ವಿಸ್ತೀರ್ಣ 48.0 ಚದರ ಕಿಲೋಮೀಟರ್ (18.5 ಮೈ²). ಇದರ 43.3 ಕಿಮೀ² (16.7 ಮೈ²²) ಭೂಮಿ ಮತ್ತು 4.7 ಕಿಮೀ² (1.8 ಮೈ²²) ನೀರಿನಿಂದ ಆವರಿಸಿದೆ. ಒಟ್ಟು ನೀರಿನ ಪ್ರದೇಶ 9.77% . .

ಟಿಪ್ಪಣಿಗಳು

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು 
 Parks, Arts, & Recreation
 City of Olympia
 Thurston County Chamber of Commerce
 Olympia Historical Society
 
 
 News, Links, and Events Regarding Olympia
 Convention and Visitors Bureau